qundao/data-zh-poetry huggingface dataset:
似矩尚书帅桂道由临川赋诗三首贻彦章内翰谨次元韵送行·其三
作者：韩驹
朝代：宋
体裁：五言律诗

郡戟苍山上，平分二水流。四时无疠气，五管有贤侯。静契罗公远，禅参帛道猷。人生一麾乐，不必向中州。
似矩尚书帅桂道由临川赋诗三首贻彦章内翰谨次元韵送行·其二
作者：韩驹
朝代：宋

有人谈五岭，崷崒象衡庐。
地长十寻竹，波跳三尺鱼。
看公罗鈇钺，笑我老耕鉏。
敢望频书札，相望万里余。
似矩尚书帅桂道由临川赋诗三首贻彦章内翰谨次元韵送行·其二
作者：韩驹
朝代：宋

有人谈五岭，崷崒象衡庐。地长十寻竹，波跳三尺鱼。看公罗鈇钺，笑我老耕锄。敢望频书札，相望万里馀。
余为着作郎如莹为司令官舍皆在左掖门外高头坊绍兴四年如莹持节江西道抚相访輙成长句
作者：韩驹
朝代：宋

邂逅都城接下风，官居总在日华东。
门瞻曲角趋朝近，路转高头出局同。
今日绣衣新使者，晚涂霜鬓旧邻翁。
一杯无復当时乐，赤县黄图泪眼中。
余为著作郎如莹为司令官舍皆在左掖门外高头坊绍兴四年如莹持节江西道抚相访辄成长句
作者：韩驹
朝代：宋
体裁：七言律诗

邂逅都城接下风，官居总在日华东。门瞻曲角趋朝近，路转高头出局同。今日绣衣新使者，晚涂霜鬓旧邻翁。一杯无复当时乐，赤县黄图泪眼中。
余往岁与逊叔侍郎同寓广陵靖康元年逊叔守符离余被召过焉未几余守南都逊叔移真定过留数日绍兴二年复同寓临川感念畴昔奉送一首
作者：韩驹
朝代：宋

广陵三岁共祠宫，二月帆开上水风。北渚荡舟公醉我，南湖张乐我留公。岂知去国千山外，又得连墙一笑同。丧乱难堪重离别，可无书札问衰翁。
余往岁与逊叔侍郎同寓广陵靖康元年逊叔守符离余被召过焉未几余守南都逊叔移真定过留数日绍兴二年復同寓临川感念畴昔奉送一首
作者：韩驹
朝代：宋

广陵三岁共祠宫，二月帆开上水风。
北渚荡舟公醉我，南湖张乐我留公。
岂知去国千山外，又得连墻一笑同。
丧乱难堪重离别，可无书札问衰翁。
便衣访徐师川坐定陈莹中太守亦至余避入室已而同语良久戏呈师川
作者：韩驹
朝代：宋

两都宾主尽雄名，我独何人共宴荣。
微服岂宜从刺史，瓦巾端为访先生。
山阴甚愧羣贤集，蜀客初无一坐倾。
庾亮兴来殊不浅，临风数语逼人清。
便衣访徐师川坐定陈莹中太守亦至余避入室已而同语良久戏呈师川
作者：韩驹
朝代：宋
体裁：七言律诗

两都宾主尽雄名，我独何人共宴荣。微服岂宜从刺史，瓦巾端为访先生。山阴甚愧群贤集，蜀客初无一坐倾。庾亮兴来殊不浅，临风数语逼人清。
信州连使君惠酒戏书二绝谢之
作者：韩驹
朝代：宋

上饶籍甚文章守，曾共紫薇花下杯。铃阁昼闲思老病，故教从事送春来。忆倾南库官供酒，共赏西京敕赐花。白发逢春醒复醉，岂知流落在天涯。
信州连使君惠酒戏书二绝谢之·其一
作者：韩驹
朝代：宋
体裁：七言绝句

上饶籍甚文章守，曾共紫薇花下杯。铃阁昼闲思老病，故教从事送春来。
信州连使君惠酒戏书二绝谢之·其二
作者：韩驹
朝代：宋

忆倾南库官供酒，共赏西京勅赐花。
白髪逢春醒復醉，岂知流落在天涯。
信州连使君惠酒戏书二绝谢之·其二
作者：韩驹
朝代：宋

忆倾南库官供酒，共赏西京敕赐花。白发逢春醒复醉，岂知流落在天涯。
偶书
作者：韩驹
朝代：宋
体裁：七言绝句

雪如羞明夜方密，风似摆花春更多。竟日吟诗安用许，今朝止酒奈寒何。
偶书二绝呈馆中旧同舍
作者：韩驹
朝代：宋

去年看曝石渠书，内酒均颁白玉腴。今日醉登延阁望，几人回首忆穷途。御本曾看锦帕舒，醉惊飞阁上凌虚。而今卧病衡门底，自晒茆檐几卷书。
偶书二绝呈馆中旧同舍·其一
作者：韩驹
朝代：宋
体裁：七言绝句

去年看曝石渠书，内酒均颁白玉腴。今日醉登延阁望，几人回首忆穷途。
偶书二绝呈馆中旧同舍·其二
作者：韩驹
朝代：宋
体裁：七言绝句

御本曾看锦帕舒，醉惊飞阁上凌虚。而今卧病衡门底，自晒茆檐几卷书。
先大夫元丰间及进士第荣州伯父喜而赋诗宣和四年信道兄登科某时为着作郎侍立集英殿与观唱名未几信道兄调而归某谨次伯父韵以送之
作者：韩驹
朝代：宋

坐看连名策太常，青云稳上不须忙。
尽收骐骥无中驷，别拣楩柟有豫章。
玉殿桂留今日影，琼林花记昔年香。
闻君补吏成都去，更与重寻旧草堂。
先大夫元丰间及进士第荣州伯父喜而赋诗宣和四年信道兄登科某时为著作郎侍立集英殿与观唱名未几信道兄调而归某谨次伯父韵以送之
作者：韩驹
朝代：宋

坐看连名策太常，青云稳上不须忙。尽收骐骥无中驷，别拣楩楠有豫章。玉殿桂留今日影，琼林花记昔年香。闻君补吏成都去，更与重寻旧草堂。
入鸣水洞循源至山上
作者：韩驹
朝代：宋

崇山蓄灵泉，万古去不息。潴为百斛深，散入千渠溢。其东汇民田，又北寻山腋。断崖如破瓜，飞瀑中荡激。大声或雷霆，细者亦竽瑟。末流垂半山，十里见沸白。得非拖天绅，常恐浮地脉。吕梁丈人老，尚与汨偕出。我欲蹋惊湍，下穷龈腭石。惜哉意徒然，属此岁凛慄。安得汝南周，断取白蛟脊。归之龙泉峰，山门夜喧席。
入鸣水洞循源至山上
作者：韩驹
朝代：宋

崇山蓄灵泉，万古去不息。
潴为百斛深，散入千渠溢。
其东汇民田，又北寻山腋。
断崖如破瓜，飞瀑中荡激。
大声或雷霆，细者亦竽瑟。
末流垂半山，十里见沸白。
得非拖天绅，常恐浮地脉。
吕梁丈人老，尚与汨偕出。
我欲蹋惊湍，下穷龈腭石。
惜哉意徒然，属此岁凛栗。
安得汝南周，断取白蛟脊。
归之龙泉峰，山门夜喧席。
八月十五夜小雨同二弟作
作者：韩驹
朝代：宋
体裁：古风

去年看月思君处，醉后狂歌和影舞。今年与君待月时，金樽未尽雨催诗。乐事良辰难并有，一生费诗仍费酒。君不见绿幕朱帘蜡炬香，何须拂地觅孤光。
八月十四日夜作
作者：韩驹
朝代：宋

三更欲眠灯挂壁，被冷何曾双脚直。西风一夜枕边鸣，令我下床三叹息。君莫悲秋且自悲，朱颜白发来相随。天公造作悲欢事，要令百岁如狂痴。达人大观无不可，岂合坐受天公欺。我惭无处看明月，一掌荒庭秋草没。去年忆上黄神山，笑看万里清光发。
八月十四日夜作
作者：韩驹
朝代：宋

三更欲眠灯挂壁，被冷何曾双脚直。
西风一夜枕边鸣，令我下床三嘆息。
君莫悲秋且自悲，朱颜白髮来相随。
天公造作悲欢事，要令百岁如狂痴。
达人大观无不可，岂合坐受天公欺。
我惭无处看明月，一掌荒庭秋草没。
去年忆上黄神山，笑看万里清光发。
六月二十一日子文待制见访热甚追记馆中纳凉故事漫成一首
作者：韩驹
朝代：宋

汉阁西头千步廊，与君长夏对胡床。阴阴桧色连宫草，寂寂棋声度苑墙。细乳分茶纹簟冷，明珠擘芡小荷香。身今老病投炎瘴，最忆冰盘贮蔗浆。
六月二十一日子文待制见访热甚追记馆中纳凉故事漫成一首
作者：韩驹
朝代：宋

汉阁西头千步廊，与君长夏对胡床。
阴阴桧色连宫草，寂寂棋声度苑墻。
细乳分茶纹簟冷，明珠擘芡小荷香。
身今老病投炎瘴，最忆冰盘贮蔗浆。
再次韵兼简李道夫
作者：韩驹
朝代：宋

麦秋宜晚起，况复雨频频。桃竹犹能杖，柴车未可巾。闲分酒贤圣，静记药君臣。会有骑鲸李，来陪贺季真。李侯梨饤坐，风味胜仁频。投老须鸣玉，相看尚秃巾。便应寻木客，何必问波臣。不复来城市，从人笑我真。犹记一麾出，敢论三顾频。馀生过飞鸟，幻事捏空巾。学道无疑怖，忧时有主臣。买舟苕霅去，我亦号玄真。
再次韵兼简李道夫·其一
作者：韩驹
朝代：宋

麦秋宜晚起，况复雨频频。桃竹犹能杖，柴车未可巾。闲分酒贤圣，静记药君臣。会有骑鲸李，来陪贺季真。
再次韵兼简李道夫·其一
作者：韩驹
朝代：宋

麦秋宜晚起，况復雨频频。
桃竹犹能杖，柴车未可巾。
闲分酒贤圣，静记药君臣。
会有骑鲸李，来陪贺季真。
再次韵兼简李道夫·其三
作者：韩驹
朝代：宋

犹记一麾出，敢论三顾频。
余生过飞鸟，幻事揑空巾。
学道无疑怖，忧时有主臣。
买舟苕霅去，我亦号玄真。
再次韵兼简李道夫·其三
作者：韩驹
朝代：宋

犹记一麾出，敢论三顾频。馀生过飞鸟，幻事捏空巾。学道无疑怖，忧时有主臣。买舟苕霅去，我亦号玄真。
再次韵兼简李道夫·其二
作者：韩驹
朝代：宋

李侯梨饤坐，风味胜仁频。投老须鸣玉，相看尚秃巾。便应寻木客，何必问波臣。不复来城市，从人笑我真。
再次韵兼简李道夫·其二
作者：韩驹
朝代：宋

李侯梨饤坐，风味胜仁频。
投老须鸣玉，相看尚秃巾。
便应寻木客，何必问波臣。
不復来城市，从人笑我真。
再用前韵简圆通止老妙慧光老一首
作者：韩驹
朝代：宋

蜀光在京国，说法惊天人。曾屈多口鉴，得非点胸真。深林铩远翮，巨壑藏修鳞。萧然幽遽庵，伎俩付老轮。诸君五字偈，亦各呈尖新。世界梦幻尔，岂特为微尘。更营露电躯，庇此泡影身。尚喜圆通师，教我吞仪邻。
再用前韵简圆通止老妙慧光老一首
作者：韩驹
朝代：宋

蜀光在京国，说法惊天人。
曾屈多口鍳，得非点胸真。
深林铩远翮，巨壑藏修鳞。
萧然幽遽庵，伎俩付老轮。
诸君五字偈，亦各呈尖新。
世界梦幻尔，岂特为微尘。
更营露电躯，庇此泡影身。
尚喜圆通师，教我吞仪邻。
冬青
作者：韩驹
朝代：宋

离宫见尔近天墀，雨露常私养种时。
寂寞一株岚雾裏，无人识是万年枝。
冬青
作者：韩驹
朝代：宋

离宫见尔近天墀，雨露常私养种时。寂寞一株岚雾里，无人识是万年枝。
出宰分宁别旧同舍五首
作者：韩驹
朝代：宋

公车八千言，自献十二旒。落笔中书罢，石渠并英游。方欣洛阳遇，已慨周南留。明堂多楩楠，讵须汝薪槱。三年望龙断，艰难身百忧。鬓发五分白，更落天南陬。念我行老矣，才拙世所捐。青绫未频直，黄紬且安眠。饱闻县西寺，修椽压山巅。中谷五百众，上堂鼓阗阗。王程傥馀暇，玆焉著幽禅。自撷双井茶，与僧酌云泉。昔惭芸阁姿，斥守蒲城市。五占天鸡星，未抆逐臣泪。归闻长乐钟，疲马思一试。挈挈今又东，敝邑临无地。人生缚微官，大似侏儒戏。升沉各几时，怨欣两当置。益昌刬移文，道州拙催科。我愚象二子，将奈分宁何。吾君放勋姿，于今万邦和。县令但拱手，排衙鼓鸣鼍。故人怒挽船，劝勿凌江波。君其谢故人，我亦聊弦歌。阳山昔御史，夷陵前校书。坐法窜未久，遇赦罪已除。故时同舍郎，半直承明庐。独奔江西县，道里三千馀。皇明烛幽隐，傥复哀臣愚。念当脱江瘴，与子联朝裾。
出宰分宁别旧同舍五首·其一
作者：韩驹
朝代：宋

公车八千言，自献十二旒。
落笔中书罢，石渠并英游。
方欣洛阳遇，已慨周南留。
明堂多楩柟，讵须汝薪槱。
三年望龙断，艰难身百忧。
鬓髪五分白，更落天南陬。
出宰分宁别旧同舍五首·其一
作者：韩驹
朝代：宋

公车八千言，自献十二旒。落笔中书罢，石渠并英游。方欣洛阳遇，已慨周南留。明堂多楩楠，讵须汝薪槱。三年望龙断，艰难身百忧。鬓发五分白，更落天南陬。
出宰分宁别旧同舍五首·其三
作者：韩驹
朝代：宋
体裁：古风

昔惭芸阁姿，斥守蒲城市。五占天鸡星，未抆逐臣泪。归闻长乐钟，疲马思一试。挈挈今又东，敝邑临无地。人生缚微官，大似侏儒戏。升沉各几时，怨欣两当置。
出宰分宁别旧同舍五首·其二
作者：韩驹
朝代：宋

念我行老矣，才拙世所捐。青绫未频直，黄紬且安眠。饱闻县西寺，修椽压山巅。中谷五百众，上堂鼓阗阗。王程傥馀暇，玆焉著幽禅。自撷双井茶，与僧酌云泉。
出宰分宁别旧同舍五首·其二
作者：韩驹
朝代：宋

念我行老矣，才拙世所捐。
青绫未频直，黄紬且安眠。
饱闻县西寺，修椽压山巓。
中谷五百众，上堂鼓阗阗。
王程傥余暇，兹焉着幽禅。
自撷双井茶，与僧酌云泉。
出宰分宁别旧同舍五首·其五
作者：韩驹
朝代：宋

阳山昔御史，夷陵前校书。
坐法窜未久，遇赦罪已除。
故时同舍郎，半直承明庐。
独奔江西县，道里三千余。
皇明烛幽隐，傥復哀臣愚。
念当脱江瘴，与子联朝裾。
出宰分宁别旧同舍五首·其五
作者：韩驹
朝代：宋

阳山昔御史，夷陵前校书。坐法窜未久，遇赦罪已除。故时同舍郎，半直承明庐。独奔江西县，道里三千馀。皇明烛幽隐，傥复哀臣愚。念当脱江瘴，与子联朝裾。
出宰分宁别旧同舍五首·其四
作者：韩驹
朝代：宋

益昌刬移文，道州拙催科。我愚象二子，将奈分宁何。吾君放勋姿，于今万邦和。县令但拱手，排衙鼓鸣鼍。故人怒挽船，劝勿凌江波。君其谢故人，我亦聊弦歌。
出宰分宁别旧同舍五首·其四
作者：韩驹
朝代：宋

益昌刬移文，道州拙催科。
我愚象二子，将奈分宁何。
吾君放勋姿，于今万邦和。
县令但拱手，排衙鼓鸣鼍。
故人怒挽船，劝勿凌江波。
君其谢故人，我亦聊絃歌。
分宁大竹取为酒樽短颈宽大腹可容二升而漆其外戏为短歌
作者：韩驹
朝代：宋

此君少日青而癯，尔来黑肥如瓠壶。缩肩短帽压两耳，无乃戏学驺侏儒。人言腹大中何有，不独容君更容酒。未须常要托后车，滑稽且作先生友。少陵匏樽安在哉，次山石臼空飞埃。茆檐对客夜惊笑，曲生叩门何自来。老向人间不称意，但觉渊明酒多味。乞取田家老瓦盆，伴我年年竹根醉。
分宁大竹取为酒罇短颈寛大腹可容二升而漆其外戏为短歌
作者：韩驹
朝代：宋

此君少日青而癯，尔来黑肥如瓠壶。
缩肩短帽压两耳，无乃戏学驺侏儒。
人言腹大中何有，不独容君更容酒。
未须常要託后车，滑稽且作先生友。
少陵匏罇安在哉，次山石臼空飞埃。
茆檐对客夜惊笑，曲生叩门何自来。
老向人间不称意，但觉渊明酒多味。
乞取田家老瓦盆，伴我年年竹根醉。
利济桥亭诗
作者：韩驹
朝代：宋

大夫官业世所惊，老觉轩冕非真荣。
斯文自属吾党事，正恐无路逃虚名。
生犹不见皇甫谧，死岂肯投刘禹锡。
茂陵一幅入汉宫，世间共怪无遗帙。
哀哉若人用意深，自言身作鹤鸣阴。
着书遗子千万轴，人初笑我籯无金。
万仞磨崖刊好语，那知百年苍藓污。
尔来夜夜虹贯天，山下居民未知处。
周诗不列石鼓歌，后世恐叹遗羲娥。
于今购市完家集，野老何知亦摩挲。
川流可平石可腐，只此杀青垂万古。
五百骊珠固已奇，插架不知犹几许。
公今未暇归田庐，且当驱童晒蠧鱼。
不辞借取车连轸，要读人间未见书。
利济桥亭诗
作者：韩驹
朝代：宋

大夫官业世所惊，老觉轩冕非真荣。斯文自属吾党事，正恐无路逃虚名。生犹不见皇甫谧，死岂肯投刘禹锡。茂陵一幅入汉宫，世间共怪无遗帙。哀哉若人用意深，自言身作鹤鸣阴。著书遗子千万轴，人初笑我籯无金。万仞磨崖刊好语，那知百年苍藓污。尔来夜夜虹贯天，山下居民未知处。周诗不列石鼓歌，后世恐叹遗羲娥。于今购市完家集，野老何知亦摩挲。川流可平石可腐，只此杀青垂万古。五百骊珠固已奇，插架不知犹几许。公今未暇归田庐，且当驱童晒蠹鱼。不辞借取车连轸，要读人间未见书。
十绝为亚卿作
作者：韩驹
朝代：宋

离歌三叠最关情，不省从来此地闻。早是春残心事恶，落花阴里更辞君。君去东山踏乱云，后车何不载红裙。罗衣浥尽伤春泪，只有无言持送君。更欲樽前抵死留，为君徐唱木兰舟。临行翻恨君恩杂，十二金钗泪总流。世上无情似有情，俱将苦泪点离樽。人心真处君须会，认取侬家暗断魂。君住江滨起画楼，妾居海角送潮头。潮中有妾相思泪，流到楼前更不流。忆汎郎舟共采莲，今来挥泪送郎船。回书傥寄新翻曲，湖上何人为扣舷。一梦巫阳乐已穷，三年犹复怨匆匆。倏云骤雨成何事，未必三年抵梦中。妾愿为云逐画樯，君言十日看归航。恐君回首高城隔，直倚江楼过夕阳。初合双鬟触事羞，离筵酌酒强回头。纵言眼软偏饶泪，莫道心痴不解愁。强整双鬟说后期，相盟不在已相知。来时休落春风后，却漫嘲侬子满枝。
十绝为亚卿作·其一
作者：韩驹
朝代：宋

离歌三叠最关情，不省从来此地闻。早是春残心事恶，落花阴里更辞君。
十绝为亚卿作·其一
作者：韩驹
朝代：宋

离歌三迭最关情，不省从来此地闻。
早是春残心事恶，落花阴裏更辞君。
十绝为亚卿作·其七
作者：韩驹
朝代：宋

一梦巫阳乐已穷，三年犹复怨匆匆。倏云骤雨成何事，未必三年抵梦中。
十绝为亚卿作·其七
作者：韩驹
朝代：宋

一梦巫阳乐已穷，三年犹復怨匆匆。
倐云骤雨成何事，未必三年抵梦中。
十绝为亚卿作·其三
作者：韩驹
朝代：宋

更欲樽前抵死留，为君徐唱木兰舟。临行翻恨君恩杂，十二金钗泪总流。
十绝为亚卿作·其三
作者：韩驹
朝代：宋

更欲罇前抵死留，为君徐唱木兰舟。
临行翻恨君恩杂，十二金钗泪总流。
十绝为亚卿作·其九
作者：韩驹
朝代：宋
体裁：七言绝句

初合双鬟触事羞，离筵酌酒强回头。纵言眼软偏饶泪，莫道心痴不解愁。
十绝为亚卿作·其二
作者：韩驹
朝代：宋
体裁：七言绝句

君去东山踏乱云，后车何不载红裙。罗衣浥尽伤春泪，只有无言持送君。
十绝为亚卿作·其五
作者：韩驹
朝代：宋
体裁：七言绝句

君住江滨起画楼，妾居海角送潮头。潮中有妾相思泪，流到楼前更不流。
十绝为亚卿作·其八
作者：韩驹
朝代：宋
体裁：七言绝句

妾愿为云逐画樯，君言十日看归航。恐君回首高城隔，直倚江楼过夕阳。
十绝为亚卿作·其六
作者：韩驹
朝代：宋

忆汎郎舟共采莲，今来挥泪送郎船。回书傥寄新翻曲，湖上何人为扣舷。
十绝为亚卿作·其六
作者：韩驹
朝代：宋

忆泛郎舟共采莲，今来挥泪送郎船。
回书傥寄新翻曲，湖上何人为扣舷。
十绝为亚卿作·其十
作者：韩驹
朝代：宋
体裁：七言绝句

强整双鬟说后期，相盟不在已相知。来时休落春风后，却漫嘲侬子满枝。
十绝为亚卿作·其四
作者：韩驹
朝代：宋

世上无情似有情，俱将苦泪点离樽。人心真处君须会，认取侬家暗断魂。
十绝为亚卿作·其四
作者：韩驹
朝代：宋

世上无情似有情，俱将苦泪点离罇。
人心真处君须会，认取侬家暗断魂。
即席送吕居仁
作者：韩驹
朝代：宋

一樽相属两华颠，落日临分更泫然。
蹀躞鸣珂君得路，伶俜散策我归田。
近闻南国生涯尽，厌见西江杀气纒。
欲买扁舟吴越去，看山看水乐余年。
即席送吕居仁
作者：韩驹
朝代：宋

一樽相属两华颠，落日临分更泫然。蹀躞鸣珂君得路，伶俜散策我归田。近闻南国生涯尽，厌见西江杀气缠。欲买扁舟吴越去，看山看水乐馀年。
去冬除守历阳未上召还西掖今夏自应天尹移知齐安道由历阳圭老相访奉柬一首
作者：韩驹
朝代：宋

尝闻历阳郡，寺有褒禅山。及我分竹符，欲往穷跻攀。驱车发半道，尺一唤我还。叹息岩下水，何时照衰颜。复持齐安节，税驾临通阛。属有行役累，无由叩僧关。圭公岷峨秀，逸韵超人寰。携诗远过我，殷勤请加删。少年意气盛，笑我毛发斑。夜语不知寝，起看江月弯。浮生浪扰扰，万法本自闲。为吏何足论，逝将老榛菅。买田未及议，我实贫非悭。奉乞一庵地，往来泉石间。
去冬除守历阳未上召还西掖今夏自应天尹移知齐安道由历阳珪老相访奉柬一首
作者：韩驹
朝代：宋

尝闻历阳郡，寺有褒禅山。
及我分竹符，欲往穷跻攀。
驱车发半道，尺一唤我还。
叹息巗下水，何时照衰颜。
復持齐安节，税驾临通阛。
属有行役累，无由叩僧关。
珪公岷峨秀，逸韵超人寰。
携诗远过我，殷勤请加删。
少年意气盛，笑我毛髪斑。
夜语不知寝，起看江月弯。
浮生浪扰扰，万法本自闲。
为吏何足论，逝将老榛菅。
买田未及议，我实贫非悭。
奉乞一庵地，往来泉石间。
去黄州日
作者：韩驹
朝代：宋

经营一顷将归老，眷恋群山为少留。
百日使君无足忆，空余诗句在江城。
又谢送凤团及建茶
作者：韩驹
朝代：宋

白发前朝旧史官，风炉煮茗暮江寒。苍龙不复从天下，拭泪看君小凤团。山瓶惯识露芽香，细蒻匀排讶许方。犹喜晚涂官样在，密罗深碾看飞霜。
又谢送凤团及建茶·其一
作者：韩驹
朝代：宋

白发前朝旧史官，风炉煮茗暮江寒。苍龙不复从天下，拭泪看君小凤团。
又谢送凤团及建茶·其二
作者：韩驹
朝代：宋

山瓶惯识露芽香，细蒻匀排讶许方。犹喜晚涂官样在，密罗深碾看飞霜。
又谢送鳯团及建茶·其一
作者：韩驹
朝代：宋

白髪前朝旧史官，风炉煮茗暮江寒。
苍龙不復从天下，拭泪看君小鳯团。
又谢送鳯团及建茶·其二
作者：韩驹
朝代：宋

山瓶惯识露芽香，细蒻匀排讶许方。
犹喜晚涂官様在，密罗深碾看飞霜。
句
作者：韩驹
朝代：宋

穷如老鼠穿牛角，拙似鲇鱼上竹竿。车骑拥西畴。船拥清溪尚一樽。劝我卷风金叵罗。海棠不入草堂手。麦天晨气润，况复雨频频。冥冥沙水雁初下，猎猎菰蒲秋向深。晓猿啼破千岩翠，古木阴成一径幽。饥肠不贮酒，冻粟自生春。县古槐根露，官清马骨高。风流要是贤公子，白晰仍为美少年。止应独有江山秀，合自都无廊庙心。樵策初无主，鸡豚各认家。雨暗阶前路，苔冶林外家。人间八月秋光好，芙蓉溪上春酣酣。宛陵堂下探梅时。冰壶骨相自清臞。洪府西山最景奇。孤舟晚飏湖光里，衰草斜阳无恨意。连山横截展一臂，为我障断西南夷。
句·其一
作者：韩驹
朝代：宋

穷如老鼠穿牛角，拙似鮎鱼上竹竿。
句·其一
作者：韩驹
朝代：宋

穷如老鼠穿牛角，拙似鲇鱼上竹竿。
句·其一一
作者：韩驹
朝代：宋

风流要是贤公子，白晳仍为美少年。
句·其一九
作者：韩驹
朝代：宋

嵩岳降真贤。
句·其一五
作者：韩驹
朝代：宋

月中有女曾分种，世上无花敢鬬香。
句·其七
作者：韩驹
朝代：宋

冥冥沙水雁初下，猎猎菰蒲秋向深。
句·其三
作者：韩驹
朝代：宋

船拥清溪尚一樽。
句·其三
作者：韩驹
朝代：宋

船拥清溪尚一樽。
以上宋陆游《老学庵笔记》卷九。
句·其九
作者：韩驹
朝代：宋

饥肠不贮酒，冻粟自生春。
句·其二
作者：韩驹
朝代：宋

车骑拥西畴。
句·其二一
作者：韩驹
朝代：宋

孤舟晚扬湖光裏，衰草斜阳无恨意。
句·其二十
作者：韩驹
朝代：宋
体裁：句

洪府西山最景奇。
句·其二十一
作者：韩驹
朝代：宋

孤舟晚飏湖光里，衰草斜阳无恨意。
句·其二十二
作者：韩驹
朝代：宋
体裁：句

连山横截展一臂，为我障断西南夷。
句·其五
作者：韩驹
朝代：宋
体裁：句

海棠不入草堂手。
句·其八
作者：韩驹
朝代：宋

晓猿啼破千岩翠，古木阴成一径幽。
句·其六
作者：韩驹
朝代：宋

麦天晨气润，况复雨频频。
句·其六
作者：韩驹
朝代：宋

麦天晨气润，况復雨频频。
句·其十
作者：韩驹
朝代：宋
体裁：句

县古槐根露，官清马骨高。
句·其十一
作者：韩驹
朝代：宋

风流要是贤公子，白晰仍为美少年。
句·其十七
作者：韩驹
朝代：宋
体裁：句

宛陵堂下探梅时。
句·其十三
作者：韩驹
朝代：宋
体裁：句

樵策初无主，鸡豚各认家。
句·其十二
作者：韩驹
朝代：宋
体裁：句

止应独有江山秀，合自都无廊庙心。
句·其十八
作者：韩驹
朝代：宋
体裁：句

冰壶骨相自清臞。
句·其十六
作者：韩驹
朝代：宋
体裁：句

人间八月秋光好，芙蓉溪上春酣酣。
句·其十四
作者：韩驹
朝代：宋
体裁：句

雨暗阶前路，苔冶林外家。
句·其四
作者：韩驹
朝代：宋

劝我卷风金叵罗。
同赵发运游甘露寺
作者：韩驹
朝代：宋

皇华使者下沧洲，十载题舆记旧游。
欲信随车翻雨脚，请看转漕跋船头。
飞腾已入西清殿，徙倚犹寻北固楼。
肯与故人跻石径，松风声裏度鸣驺。
同赵发运游甘露寺
作者：韩驹
朝代：宋

皇华使者下沧洲，十载题舆记旧游。欲信随车翻雨脚，请看转漕跋船头。飞腾已入西清殿，徙倚犹寻北固楼。肯与故人跻石径，松风声里度鸣驺。
和李上舍冬日书事
作者：韩驹
朝代：宋

北风吹日昼多阴，日暮拥阶黄叶深。倦鹊绕枝翻冻影，飞鸿摩月堕孤音。推愁不去如相觅，与老无期稍见侵。顾藉微官少年事，病来那复一分心。
和李上舍冬日书事
作者：韩驹
朝代：宋

北风吹日昼多阴，日暮拥阶黄叶深。倦鹊绕枝翻冻影，飞鸿摩月堕孤音。推愁不去如相觅，与老无期稍见侵。顾藉微官少年事，病来那复一分心？
和李上舍冬日书事
作者：韩驹
朝代：宋

北风吹日昼多阴，日暮拥阶黄叶深。
倦鹊绕枝翻冻影，飞鸿摩月堕孤音。
推愁不去如相觅，与老无期稍见侵。
顾藉微官少年事，病来那復一分心。
和者既多花已成实矣复作一首
作者：韩驹
朝代：宋

人间异物费元功，水与银河一线通。谁掷两杯浮浅绿，忽逢丫髻插残红。漫誇造物偏江北，疑有遗民聚海东。天子不收祥瑞奏，坐忧芳质朽泥中。
和者既多花已成实矣復作一首
作者：韩驹
朝代：宋

人间异物费元功，水与银河一綫通。
谁掷两杯浮浅绿，忽逢丫髻插残红。
澷夸造物偏江北，疑有遗民聚海东。
天子不收祥瑞奏，坐忧芳质朽泥中。
咏千叶桃
作者：韩驹
朝代：宋

灼灼开元销恨花，连昌春苑盛恩华。如今妖艳无人比，笑倚东风日自斜。
咏千叶桃
作者：韩驹
朝代：宋

灼灼开元销恨花，连昌春苑盛恩华。
如今妖艷无人比，笑倚东风日自斜。
咏太平宰相
作者：韩驹
朝代：宋
体裁：七言绝句

万里青霄发轫时，骅骝绝足看奔驰。太平宰相何人识，惟有巫咸得预知。
咸平生日
作者：韩驹
朝代：宋

昔年亲擢校书郎，夜梦苍龙绕屋梁。异时那知今日应，六龙深驻载赓堂。已向丛霄侍玉宸，朅来端为付经纶。不须更说人间事，曾是仙中第一人。
咸平生日·其一
作者：韩驹
朝代：宋
体裁：七言绝句

昔年亲擢校书郎，夜梦苍龙绕屋梁。异时那知今日应，六龙深驻载赓堂。
咸平生日·其二
作者：韩驹
朝代：宋
体裁：七言绝句

已向丛霄侍玉宸，朅来端为付经纶。不须更说人间事，曾是仙中第一人。
善相陈君持介甫子瞻手字示予戏赠短歌
作者：韩驹
朝代：宋

古来相马失之瘦，仲尼亦作丧家狗。
唇红齿白痴小儿，不羞障面欺羣丑。
鹤冲居士术如神，东走梁宋西峨岷。
诸公蹭蹬未遇日，坐中知是非常人。
只今白髪无余产，短褐逡巡列侯馆。
世人胸中无黑白，不知居士明双眼。
嗟予尘貎天所付，不须强觅封侯处。
书生只倚一片心，他日相逢记裴度。
善相陈君持介甫子瞻手字示予戏赠短歌
作者：韩驹
朝代：宋

古来相马失之瘦，仲尼亦作丧家狗。唇红齿白痴小儿，不羞障面欺群丑。鹤冲居士术如神，东走梁宋西峨岷。诸公蹭蹬未遇日，坐中知是非常人。只今白发无馀产，短褐逡巡列侯馆。世人胸中无黑白，不知居士明双眼。嗟予尘貌天所付，不须强觅封侯处。书生只倚一片心，他日相逢记裴度。
嘲萤
作者：韩驹
朝代：宋
体裁：五言绝句

孤光辞腐草，强拟帖天飞。中路霜风急，还寻腐草归。
嘲蚊
作者：韩驹
朝代：宋

物微深可悯，畏雨复兼风。适见传呼宠，俄成扑地空。
嘲蚊
作者：韩驹
朝代：宋

物微深可悯，畏雨復兼风。
适见传呼宠，俄成扑地空。
嘲蝇
作者：韩驹
朝代：宋

忆昔趋阊阖，朝鸡促晓声。何关蝇辈事，也复强飞鸣。
嘲蝇
作者：韩驹
朝代：宋

忆昔趋阊阖，朝鸡促晓声。
何关蝇辈事，也復强飞鸣。
嘲蝉
作者：韩驹
朝代：宋
体裁：五言绝句

资身惟朽壤，得意只繁阴。浪自声凄急，人谁听汝音。
夏夜广寿寺偶书
作者：韩驹
朝代：宋

水浊山昏暑未清，风枝不动月微明。忽惊零露先秋戒，更放蟭蟟一月鸣。城郭初鸣定夜钟，苾刍过尽法堂空。移床独向西南角，卧看琅珰动晚风。
夏夜广寿寺偶书·其一
作者：韩驹
朝代：宋
体裁：七言绝句

水浊山昏暑未清，风枝不动月微明。忽惊零露先秋戒，更放蟭蟟一月鸣。
夏夜广寿寺偶书·其二
作者：韩驹
朝代：宋
体裁：七言绝句

城郭初鸣定夜钟，苾刍过尽法堂空。移床独向西南角，卧看琅珰动晚风。
夏日谢人送酒
作者：韩驹
朝代：宋

木末炎风晚更无，火云低傍古城隅。
正嫌酒作鷄冠赤，洗琖惊看白玉腴。
夏日谢人送酒
作者：韩驹
朝代：宋

木末炎风晚更无，火云低傍古城隅。正嫌酒作鸡冠赤，洗盏惊看白玉腴。
夏日过中寂堂
作者：韩驹
朝代：宋

苦热倦中夜，黎明与鸡兴。
匪云事干谒，庶以逃炎蒸。
驾言城东庐，停轨日未升。
白簟帷薄縠，青盆水寒冰。
凉飇从天来，一扫槃中蝇。
聊除咂肤厄，谅岂棕拂能。
揽衣念归去，谓是天候澄。
超视尚午景，世故何相仍。
夏日过中寂堂
作者：韩驹
朝代：宋

苦热倦中夜，黎明与鸡兴。匪云事干谒，庶以逃炎蒸。驾言城东庐，停轨日未升。白簟帷薄縠，青盆水寒冰。凉飙从天来，一扫槃中蝇。聊除咂肤厄，谅岂棕拂能。揽衣念归去，谓是天候澄。超视尚午景，世故何相仍。
夜与疏山清公对语因设果供戏成长句
作者：韩驹
朝代：宋

落叶屑窣鸣风廊，四无人声夜未央。道人过我谈真常，客舍有底相迎将。竹炉篝火曲木床，乌桕为烛枫脂香。青梨累累饤坐光，黄甘十子近著霜。醯梅蜜杏经年藏，红糁缀枝加柘浆。莼藕藷芋蘘荷姜，堆盘满桉次第尝。忆初见翁修水旁，转头八十须眉苍。尔时尊宿略丧亡，屹如枞桧老不僵。而我昔漫参朝行，十年投闲坐老狂。人生一梦炊黄粱，诸法本闲人自忙。况今世故甚扰攘，与翁幸憩菩提坊。夜阑一酌馀甘汤，他年此乐不可忘。
夜与疏山清公对语因设果供戏成长句
作者：韩驹
朝代：宋

落叶屑窣鸣风廊，四无人声夜未央。
道人过我谈真常，客舍有底相迎将。
竹炉篝火曲木床，乌桕为烛枫脂香。
青棃纍纍饤坐光，黄甘十子近着霜。
酰梅蜜杏经年藏，红糁缀枝加柘浆。
莼藕藷芋蘘荷姜，堆盘满桉次第尝。
忆初见翁修水旁，转头八十鬚眉苍。
尔时尊宿略丧亡，屹如枞桧老不僵。
而我昔漫参朝行，十年投闲坐老狂。
人生一夣炊黄粱，诸法本闲人自忙。
况今世故甚扰攘，与翁幸憩菩提坊。
夜阑一酌余甘汤，他年此乐不可忘。
夜泊宁陵
作者：韩驹
朝代：宋
体裁：七言律诗

汴水日驰三百里，扁舟东下便开帆。旦辞杞国风微北，夜泊宁陵月正南。老树挟霜鸣窣窣，寒花垂露落毵毵。茫然不悟身何处，水色天光共蔚蓝。
夜泊宁陵
作者：韩驹
朝代：宋

汴水日驰三百里，扁舟东下更开帆。旦辞杞国风微北，夜泊宁陵月正南。老树挟霜鸣窣窣，寒花垂露落毶毶。茫然不悟身何处，水色天光共蔚蓝。
失调名·西湖会词
作者：韩驹
朝代：宋
体裁：词

孤舟晚扬湖光里。衰草斜阳无限意。
奉酬泉使君寄荔枝子鱼
作者：韩驹
朝代：宋

烂红初擘使君盘，走送柴门色未乾。著意裁诗终不近，遥怜醉眼若为看。驿骑持书自海旁，开篮剩喜子鱼香。红螺紫蛤俱羞避，独许渠侬近酒觞。
奉酬泉使君寄荔枝子鱼·其一
作者：韩驹
朝代：宋

烂红初擘使君盘，走送柴门色未乾。著意裁诗终不近，遥怜醉眼若为看。
奉酬泉使君寄荔枝子鱼·其一
作者：韩驹
朝代：宋

烂红初擘使君盘，走送柴门色未干。
着意裁诗终不近，遥怜醉眼若为看。
奉酬泉使君寄荔枝子鱼·其二
作者：韩驹
朝代：宋
体裁：七言绝句

驿骑持书自海旁，开篮剩喜子鱼香。红螺紫蛤俱羞避，独许渠侬近酒觞。
孙朝散母封彭城郡君赐霞帔以诗贺之
作者：韩驹
朝代：宋

孟母壮日家三迁，欻见季子联朝班。因逢吾君鼓舜弦，不惜一邑荣参骞。里门初接金花笺，争贺羊酒相摩肩。不疑平反奉慈欢，寿逾九十留朱颜。又逢吾君礼高年，太息加赐彭城田。霞冠彩帔丽且闲，复贺羊酒欢如前。四时觞客客满筵，绯衣侍立不笑言。饮及二斗已醉眠，起作儿啼众欣然。人间乐事到底偏，夫人此乐人人传。忠臣孝子希两全，近代只数先生贤。从予乞诗费雕镌，借君诗囊为君编，那知又有南陔篇。
孙朝散母封彭城郡君赐霞帔以诗贺之
作者：韩驹
朝代：宋

孟母壮日家三迁，欻见季子联朝班。
因逢吾君鼓舜絃，不惜一邑荣参骞。
里门初接金花笺，争贺羊酒相摩肩。
不疑平反奉慈欢，寿逾九十留朱颜。
又逢吾君礼高年，太息加赐彭城田。
霞冠彩帔丽且闲，復贺羊酒欢如前。
四时觞客客满筵，绯衣侍立不笑言。
饮及二斗已醉眠，起作儿啼众欣然。
人间乐事到底偏，夫人此乐人人传。
忠臣孝子希两全，近代只数先生贤。
从予乞诗费雕镌，借君诗囊为君编，那知又有南陔篇。
寿郑丞相
作者：韩驹
朝代：宋

岁在渊献牵牛中，月缺其圆夜无风。不知魏分此何夕，瑞光千丈如长虹。乃是绛阙来荣公，仙宫羽卫纷层空。荣公鼎轴三朝老，活国时推第一功。已见指挥收北地，曾闻谈笑却西戎。震风凌雨士奔走，十年分与为帡幪。阴功隐德乃如此，故应福禄来无穷。朝来宝阁动喜气，黄云赤雾相溟濛。紫衣贵人押君赐，琥珀酒艳琉璃钟。小儒荷恩与称述，诗自老来殊不工。献公以九皋之仙鹤，祝公以万仞之乔松。愿公寿与宋无极，剑履日在明光宫。
寿郑丞相
作者：韩驹
朝代：宋

岁在渊献牵牛中，月缺其圆夜无风。
不知魏分此何夕，瑞光千丈如长虹。
乃是绛阙来荣公，仙宫羽卫纷层空。
荣公鼎轴三朝老，活国时推第一功。
已见指挥收北地，曾闻谈笑却西戎。
震风凌雨士奔走，十年分与为帡幪。
阴功隐德乃如此，故应福禄来无穷。
朝来宝阁动喜气，黄云赤雾相溟蒙。
紫衣贵人押君赐，琥珀酒艷琉璃钟。
小儒荷恩与称述，诗自老来殊不工。
献公以九皋之仙鹤，祝公以万仞之乔松。
愿公寿与宋无极，剑履日在明光宫。
岩桂花
作者：韩驹
朝代：宋

瀹雪凝酥点嫩黄，蔷薇清露染衣裳。
西风扫尽狂蜂蝶，独伴天边桂子香。
庚子年还朝饮酒六绝句
作者：韩驹
朝代：宋

三年逐客卧江皋，自与田翁酌小槽。饮惯茆柴谙苦硬，不知如蜜有香醪。往时看曝石渠书，内酒均颁白玉腴。落魄十年无复醉，因公今日识官壶。汉阁重来鬓已苍，故交强半上鹓行。鸣鞭送与黄封酒，似唤幽人入醉乡。爱酒渊明爱也无，无人为我著钱沽。起呼老瓦尝官酝，一炷寒灯夜自娱。旧闻西国蒲萄酒，走送柴门不待求。饮罢愁城无处立，故应一斗直凉州。五侯池沼卷东风，酿作真珠滴小红。但怪外边春色晓，浓华都在沁园中。
庚子年还朝饮酒六绝句·其一
作者：韩驹
朝代：宋
体裁：七言绝句

三年逐客卧江皋，自与田翁酌小槽。饮惯茆柴谙苦硬，不知如蜜有香醪。
庚子年还朝饮酒六绝句·其三
作者：韩驹
朝代：宋
体裁：七言绝句

汉阁重来鬓已苍，故交强半上鹓行。鸣鞭送与黄封酒，似唤幽人入醉乡。
庚子年还朝饮酒六绝句·其二
作者：韩驹
朝代：宋

往时看曝石渠书，内酒均颁白玉腴。落魄十年无复醉，因公今日识官壶。
庚子年还朝饮酒六绝句·其二
作者：韩驹
朝代：宋

往时看曝石渠书，内酒均颁白玉腴。
落魄十年无復醉，因公今日识官壶。
庚子年还朝饮酒六绝句·其五
作者：韩驹
朝代：宋
体裁：七言绝句

旧闻西国蒲萄酒，走送柴门不待求。饮罢愁城无处立，故应一斗直凉州。
庚子年还朝饮酒六绝句·其六
作者：韩驹
朝代：宋
体裁：七言绝句

五侯池沼卷东风，酿作真珠滴小红。但怪外边春色晓，浓华都在沁园中。
庚子年还朝饮酒六绝句·其四
作者：韩驹
朝代：宋

爱酒渊明爱也无，无人为我着钱沽。
起呼老瓦尝官醖，一炷寒灯夜自娱。
庚子年还朝饮酒六绝句·其四
作者：韩驹
朝代：宋

爱酒渊明爱也无，无人为我著钱沽。起呼老瓦尝官酝，一炷寒灯夜自娱。
庚子年还朝饮酒绝句
作者：韩驹
朝代：宋

三年逐客卧江皋，自与田翁酌小槽。饮惯茅柴谙苦硬，不知如蜜有香醪。
往岁自京口与曾公永宏父同行至下蜀因次前韵简之
作者：韩驹
朝代：宋

下蜀追随日，欢言一散愁。篮舆转陂路，小楫渡潮沟。万里家何在，三年淹此留。犹欣迟暮眼，见子并英游。
往岁自京口与曾公永宏父同行至下蜀因次前韵简之
作者：韩驹
朝代：宋

下蜀追随日，欢言一散愁。
篮舆转陂路，小檝渡潮沟。
万里家何在，三年淹此留。
犹欣迟暮眼，见子并英游。
念奴娇·月
作者：韩驹
朝代：宋

海天向晚，渐霞收馀绮，波澄微绿。木落山高真个是，一雨秋容新沐。唤起嫦娥，撩云拨雾，驾此一轮玉。桂华疏淡，广寒谁伴幽独。不见弄玉吹箫，尊前空对此，清光堪掬。雾鬓风鬟何处问，云雨巫山六六。珠斗斓斑，银河清浅，影转西楼曲。此情谁会，倚风三弄横竹。
念奴娇·海天向晚
作者：韩驹
朝代：宋
体裁：词

海天向晚，渐霞收馀绮，波澄微绿。木落山高真个是，一雨秋容新沐。唤起嫦娥，撩云拨雾，驾此一轮玉。桂华疏淡，广寒谁伴幽独。不见弄玉吹箫，尊前空对此，清光堪掬。雾鬓风鬟何处问，云雨巫山六六。珠斗斓斒，银河清浅，影转西楼曲。此情谁会，倚风三弄横竹。
念奴娇（月）
作者：韩驹
朝代：宋

海天向晚，渐霞收馀绮，波澄微绿。木落山高真个是，一雨秋容新沐。唤起嫦娥，撩云拨雾，驾此一轮玉。桂华疏淡，广寒谁伴幽独。不见弄玉吹箫，尊前空对此，清光堪掬。雾鬓风鬟何处问，云雨巫山六六。珠斗斓斒，银河清浅，影转西楼曲。此情谁会，倚风三弄横行。
戏作冷语三首
作者：韩驹
朝代：宋

北风刮地寒阴凝，铁马夜蹋黄河冰。冻鸢瑟缩乌凌兢，破庐卧雪僵不兴。严霜透屋衣生棱，未若冷语销炎蒸。五更和霜蹋积雪，冰坚滑道行人绝。边城十月地冻裂，两崖雨冰万木折。琉璃为家白银阙，未若冷语祛炎热。石崖蔽天雪塞空，万仞阴壑号悲风。纤絺不御当玄冬，霜寒堕落冰溪中。斲冰直侵河伯宫，未若冷语清心胸。
戏作冷语三首·其一
作者：韩驹
朝代：宋
体裁：古风

北风刮地寒阴凝，铁马夜蹋黄河冰。冻鸢瑟缩乌凌兢，破庐卧雪僵不兴。严霜透屋衣生棱，未若冷语销炎蒸。
戏作冷语三首·其三
作者：韩驹
朝代：宋

石崖蔽天雪塞空，万仞阴壑号悲风。纤絺不御当玄冬，霜寒堕落冰溪中。斲冰直侵河伯宫，未若冷语清心胸。
戏作冷语三首·其三
作者：韩驹
朝代：宋

石崖蔽天雪塞空，万仞阴壑号悲风。
纤絺不御当玄冬，霜寒堕落冰溪中。
斵冰直侵河伯宫，未若冷语清心胸。
戏作冷语三首·其二
作者：韩驹
朝代：宋
体裁：古风

五更和霜蹋积雪，冰坚滑道行人绝。边城十月地冻裂，两崖雨冰万木折。琉璃为家白银阙，未若冷语祛炎热。
戏留圆首座元上人
作者：韩驹
朝代：宋

老夫晏坐菩提坊，二士接迹来升堂。疏眉哆口辩舌张，问胡至此皆同乡。少年发足参诸方，尔来马解高挂墙。资虽东川近陵阳，左绵稍远亦相望。不辞煼饭豉作汤，肯更十日留山房。
戏留圆首座元上人
作者：韩驹
朝代：宋

老夫晏坐菩提坊，二士接迹来升堂。
疏眉哆口辩舌张，问胡至此皆同乡。
少年发足参诸方，尔来马解高挂墻。
资虽东川近陵阳，左绵稍远亦相望。
不辞煼饭豉作汤，肯更十日留山房。
抚州邂逅彦正提刑道旧感叹辄书长句奉呈
作者：韩驹
朝代：宋
体裁：七言律诗

忆在昭文并直庐，与君三岁侍皇居。花开辇路春迎驾，日转蓬山晓曝书。学士南来尚岩穴，神州北望已丘墟。愁逢汉节沧江上，握手秋风泪满裾。
改王智兴诗
作者：韩驹
朝代：宋
体裁：七言绝句

三十年前一乞儿，荆公曾为替梅诗。如今输了无人替，莫向金陵更下棋。
故枢密郑公挽词
作者：韩驹
朝代：宋

旧德凋零尽，惟公尚典型。遂无宣室对，徒有景钟铭。志欲兼三代，文皆刺六经。何由瞻傅说，但觅泰阶星。义苑曾深入，词源更力探。经纶黄阁再，宥密紫枢三。盛德今谁似，高名古所惭。伤心旧宾客，望哭府潭潭。忆昔平原客，曾叨十九人。怀沙正愁苦，负土更悲辛。册府三年滞，枢庭一见新。今来挥涕泪，为国惜良臣。
故枢密郑公輓词·其一
作者：韩驹
朝代：宋
体裁：五言律诗

旧德凋零尽，惟公尚典型。遂无宣室对，徒有景钟铭。志欲兼三代，文皆刺六经。何由瞻傅说，但觅泰阶星。
故枢密郑公輓词·其三
作者：韩驹
朝代：宋
体裁：五言律诗

忆昔平原客，曾叨十九人。怀沙正愁苦，负土更悲辛。册府三年滞，枢庭一见新。今来挥涕泪，为国惜良臣。
故枢密郑公輓词·其二
作者：韩驹
朝代：宋
体裁：五言律诗

义苑曾深入，词源更力探。经纶黄阁再，宥密紫枢三。盛德今谁似，高名古所惭。伤心旧宾客，望哭府潭潭。
故正议李公挽词
作者：韩驹
朝代：宋

内阁论思密，西班步武清。谁无子隆贵，独被主恩荣。带曳黄金重，鞍飞白玉轻。旧时行乐地，箫鼓入佳城。昔在昭文馆，从公侍赭袍。笑谈倾盖旧，风采照人高。便欲参藜杖，那知奠浊醪。不堪西北望，松柏暮风号。
故正议李公挽词·其二
作者：韩驹
朝代：宋

昔在昭文馆，从公侍赭袍。笑谈倾盖旧，风采照人高。便欲参藜杖，那知奠浊醪。不堪西北望，松柏暮风号。
故正议李公輓词·其一
作者：韩驹
朝代：宋
体裁：五言律诗

内阁论思密，西班步武清。谁无子隆贵，独被主恩荣。带曳黄金重，鞍飞白玉轻。旧时行乐地，箫鼓入佳城。
故正议李公輓词·其二
作者：韩驹
朝代：宋

昔在昭文馆，从公侍赭袍。
笑谈倾盖旧，风采照人高。
便欲参藜杖，那知奠浊醪。
不堪西北望，松栢暮风号。
故资政忠惠韩公挽词
作者：韩驹
朝代：宋

籍甚中山守，风流世有人。猎围边月晓，筵蹋塞花春。金絮盟犹在，灰钉事已新。使公长卧护，何地起胡尘。忆在昭文馆，垂绅看立朝。敢论同自出，但喜识高标。有子仍持橐，如公合珥貂。伤心邺城路，宰树结寒飙。
故资政忠惠韩公挽词·其二
作者：韩驹
朝代：宋

忆在昭文馆，垂绅看立朝。敢论同自出，但喜识高标。有子仍持橐，如公合珥貂。伤心邺城路，宰树结寒飙。
故资政忠惠韩公輓词·其一
作者：韩驹
朝代：宋
体裁：五言律诗

籍甚中山守，风流世有人。猎围边月晓，筵蹋塞花春。金絮盟犹在，灰钉事已新。使公长卧护，何地起胡尘。
故资政忠惠韩公輓词·其二
作者：韩驹
朝代：宋

忆在昭文馆，垂绅看立朝。
敢论同自出，但喜识高标。
有子仍持橐，如公合珥貂。
伤心邺城路，宰树结寒飇。
昔与道颜智俱二僧居武宁明心寺未几与俱避贼山中颜几不免绍兴三年复会于广寿寺偶作一首
作者：韩驹
朝代：宋

昔与二子居明心，避贼夜走南山阴。天寒更蹋沮洳径，月黑错堕杨梅林。历险登危四三里，少复前行过溪水。平明乞火野人家，十日身藏岩窟里。闽俱叹我装赍空，蜀颜转陷妖氛中。谁言性命脱针孔，沉忧伤人衰疾同。春风酣酣柳边寺，相对梦中论梦事。莫嫌薄饭一茎齑，郡国而今无鼓鼙。
昔与道颜智俱二僧居武宁明心寺未几与俱避贼山中颜几不免绍兴三年復会于广寿寺偶作一首
作者：韩驹
朝代：宋

昔与二子居明心，避贼夜走南山阴。
天寒更蹋沮洳径，月黑错堕杨梅林。
历险登危四三里，少復前行过溪水。
平明乞火野人家，十日身藏岩窟裏。
闽俱叹我装赍空，蜀颜转陷妖氛中。
谁言性命脱鍼孔，沉忧伤人衰疾同。
春风酣酣柳边寺，相对梦中论梦事。
莫嫌薄饭一茎虀，郡国而今无鼓鼙。
春二首
作者：韩驹
朝代：宋

春风吹绿原头草，草色雨馀晴更好。堂前帘静燕初忙，江上麦齐蚕欲老。腐儒饱食欣自得，日长但酣春昼眠。户屦无人足清绝，觉来幽响落山泉。东风著物犹未惊，忽听林间鹎鵊鸣。濑水生波先泛泛，烧痕破暖渐青青。农家且喜春耕足，未晓呼儿饭黄犊。谁家跃马来探春，却笑澜翻啼布谷。
春二首·其一
作者：韩驹
朝代：宋

春风吹绿原头草，草色雨余晴更好。
堂前帘静燕初忙，江上麦齐蚕欲老。
腐儒饱食欣自得，日长但酣春昼眠。
户屦无人足清绝，觉来幽响落山泉。
春二首·其一
作者：韩驹
朝代：宋

春风吹绿原头草，草色雨馀晴更好。堂前帘静燕初忙，江上麦齐蚕欲老。腐儒饱食欣自得，日长但酣春昼眠。户屦无人足清绝，觉来幽响落山泉。
春二首·其二
作者：韩驹
朝代：宋

东风着物犹未惊，忽听林间鹎鵊鸣。
濑水生波先泛泛，烧痕破暖渐青青。
农家且喜春耕足，未晓呼儿饭黄犊。
谁家跃马来探春，却笑澜翻啼布谷。
春二首·其二
作者：韩驹
朝代：宋

东风著物犹未惊，忽听林间鹎鵊鸣。濑水生波先泛泛，烧痕破暖渐青青。农家且喜春耕足，未晓呼儿饭黄犊。谁家跃马来探春，却笑澜翻啼布谷。
智勇师归永嘉自言所居在万竹间乞诗送行
作者：韩驹
朝代：宋
体裁：七言律诗

上人归去家何许，万竹深围一把茆。蹋尽丛林参白足，却来江槛俯青郊。夜阶蔌蔌风翻箨，春路冥冥雨放梢。肯拚清阴分百十，暮年思与子论交。
曹山老送笋蕨与诸禅客同食戏成
作者：韩驹
朝代：宋

野寺瓶罂至，吾庐水竹幽。开缄喜风韵，唤客少淹留。蕨带寒山酱，笋兼头子油。谁能知许味，一饱并无忧。
曹山老送笋蕨与诸禅客同食戏成
作者：韩驹
朝代：宋

野寺瓶罂至，吾庐水竹幽。
开缄喜风韵，唤客少淹留。
蕨带寒山醤，笋兼头子油。
谁能知许味，一饱併无忧。
曾大父有诗云三春拂榻花黏袖午夜淘丹月在池舍弟子飞归蜀与语及此因取为韵
作者：韩驹
朝代：宋

去蜀初游楚，吾方十二三。无成今长大，送汝不胜惭。还家傥无事，莫负故园春。衣锦儿嬉尔，从来笑买臣。舣舟不能前，已复日西没。赠子以幽兰，秋风正披拂。野宿月团栾，风餐气萧飒。从来对床地，只今悬一榻。入蜀寻幽迹，应先到浣花。诚知锦城乐，亦记早还家。鱼游因饵得，鸟困坐黐黏。顾我今如此，空怀石井盐。逢年要力耕，善舞须长袖。北山休移文，南山归种豆。一棹送君归，酒醒秋江午。正是莼鲈时，思君在何许。明月落帆时，荒山孤夜夜。回首白云飞，吾亲在其下。客行宜努力，时亦近醇醪。一盏熏人醉，云安米正淘。尔去逢诸父，髯霜貌渥丹。贫穷宜此报，富贵却难安。扬州十里春，峨嵋半轮月。兹游真不凡，诗成想清绝。吾祖屯田公，遗书悉安在。为我谢诸兄，蠹鱼时一晒。故山不可到，归梦到天池。想见山中叟，磨崖待我诗。
曾大父有诗云三春拂榻花黏袖午夜淘丹月在池舍弟子飞归蜀与语及此因取为韵·其一
作者：韩驹
朝代：宋
体裁：五言绝句

去蜀初游楚，吾方十二三。无成今长大，送汝不胜惭。
曾大父有诗云三春拂榻花黏袖午夜淘丹月在池舍弟子飞归蜀与语及此因取为韵·其一一
作者：韩驹
朝代：宋

尔去逢诸父，髯霜貎渥丹。
贫穷宜此报，冨贵却难安。
曾大父有诗云三春拂榻花黏袖午夜淘丹月在池舍弟子飞归蜀与语及此因取为韵·其一三
作者：韩驹
朝代：宋

吾祖屯田公，遗书悉安在。
为我谢诸兄，蠧鱼时一晒。
曾大父有诗云三春拂榻花黏袖午夜淘丹月在池舍弟子飞归蜀与语及此因取为韵·其七
作者：韩驹
朝代：宋
体裁：五言绝句

逢年要力耕，善舞须长袖。北山休移文，南山归种豆。
曾大父有诗云三春拂榻花黏袖午夜淘丹月在池舍弟子飞归蜀与语及此因取为韵·其三
作者：韩驹
朝代：宋

舣舟不能前，已复日西没。赠子以幽兰，秋风正披拂。
曾大父有诗云三春拂榻花黏袖午夜淘丹月在池舍弟子飞归蜀与语及此因取为韵·其三
作者：韩驹
朝代：宋

舣舟不能前，已復日西没。
赠子以幽兰，秋风正披拂。
曾大父有诗云三春拂榻花黏袖午夜淘丹月在池舍弟子飞归蜀与语及此因取为韵·其九
作者：韩驹
朝代：宋
体裁：五言绝句

明月落帆时，荒山孤夜夜。回首白云飞，吾亲在其下。
曾大父有诗云三春拂榻花黏袖午夜淘丹月在池舍弟子飞归蜀与语及此因取为韵·其二
作者：韩驹
朝代：宋
体裁：五言绝句

还家傥无事，莫负故园春。衣锦儿嬉尔，从来笑买臣。
曾大父有诗云三春拂榻花黏袖午夜淘丹月在池舍弟子飞归蜀与语及此因取为韵·其五
作者：韩驹
朝代：宋
体裁：五言绝句

入蜀寻幽迹，应先到浣花。诚知锦城乐，亦记早还家。
曾大父有诗云三春拂榻花黏袖午夜淘丹月在池舍弟子飞归蜀与语及此因取为韵·其八
作者：韩驹
朝代：宋
体裁：五言绝句

一棹送君归，酒醒秋江午。正是莼鲈时，思君在何许。
曾大父有诗云三春拂榻花黏袖午夜淘丹月在池舍弟子飞归蜀与语及此因取为韵·其六
作者：韩驹
朝代：宋
体裁：五言绝句

鱼游因饵得，鸟困坐黐黏。顾我今如此，空怀石井盐。
曾大父有诗云三春拂榻花黏袖午夜淘丹月在池舍弟子飞归蜀与语及此因取为韵·其十
作者：韩驹
朝代：宋
体裁：五言绝句

客行宜努力，时亦近醇醪。一盏熏人醉，云安米正淘。
曾大父有诗云三春拂榻花黏袖午夜淘丹月在池舍弟子飞归蜀与语及此因取为韵·其十一
作者：韩驹
朝代：宋

尔去逢诸父，髯霜貌渥丹。贫穷宜此报，富贵却难安。
曾大父有诗云三春拂榻花黏袖午夜淘丹月在池舍弟子飞归蜀与语及此因取为韵·其十三
作者：韩驹
朝代：宋

吾祖屯田公，遗书悉安在。为我谢诸兄，蠹鱼时一晒。
曾大父有诗云三春拂榻花黏袖午夜淘丹月在池舍弟子飞归蜀与语及此因取为韵·其十二
作者：韩驹
朝代：宋
体裁：五言绝句

扬州十里春，峨嵋半轮月。兹游真不凡，诗成想清绝。
曾大父有诗云三春拂榻花黏袖午夜淘丹月在池舍弟子飞归蜀与语及此因取为韵·其十四
作者：韩驹
朝代：宋
体裁：五言绝句

故山不可到，归梦到天池。想见山中叟，磨崖待我诗。
曾大父有诗云三春拂榻花黏袖午夜淘丹月在池舍弟子飞归蜀与语及此因取为韵·其四
作者：韩驹
朝代：宋
体裁：五言绝句

野宿月团栾，风餐气萧飒。从来对床地，只今悬一榻。
术者吴毅乞诗欲至塞上
作者：韩驹
朝代：宋
体裁：古风

少年吴君抱奇识，四海一身求异术。逢时更得玄安文，西方诸侯正须君。高贤未遇世亦有，相见为陈休与咎。我自与世如参辰，从来无心怨牛斗。
李少愚母挽诗
作者：韩驹
朝代：宋

石窌恩虽渥，潘舆恨已遥。南天丹旐湿，朔吹穗帷飘。不复迎船笋，惊闻引葬箫。九原封若斧，泪溢冶城潮。
李少愚母挽诗
作者：韩驹
朝代：宋
体裁：五言律诗

石窌恩虽渥，潘舆恨已遥。南天丹旐湿，朔吹繐帷飘。不复迎船笋，惊闻引葬箫。九原封若斧，泪溢冶城潮。
李少愚母輓诗
作者：韩驹
朝代：宋

石窌恩虽渥，潘舆恨已遥。
南天丹旐湿，朔吹繐帷飘。
不復迎船笋，惊闻引葬箫。
九原封若斧，泪溢冶城潮。
李氏娱书斋
作者：韩驹
朝代：宋

欲乐诳凡夫，须臾皆变坏。惟书有真乐，意味久犹在。李君名家流，事业窥前辈。澹然无他娱，开卷与心会。忆吾童稚时，书亦甚所爱。传抄春复秋，讽诵昼连晦。饮食忘辛咸，污垢失盥颒。尔来欢喜处，乃在文字外。卷藏二万签，棐几静相对。此乐君未知，狂言勿吾怪。
李氏娱书斋
作者：韩驹
朝代：宋

欲乐诳凡夫，须臾皆变坏。
惟书有真乐，意味久犹在。
李君名家流，事业窥前辈。
澹然无他娱，开卷与心会。
忆吾童稚时，书亦甚所爱。
传抄春復秋，讽诵昼连晦。
饮食忘辛咸，污垢失盥颒。
尔来欢喜处，乃在文字外。
卷藏二万籖，棐几静相对。
此乐君未知，狂言勿吾怪。
某已被旨移蔡贼起旁郡未果进发今日上城部分民兵阅视战舰口号五首
作者：韩驹
朝代：宋

永安城外山危立，赤壁矶边水倒流。此地能令阿瞒走，小偷何敢下芦洲。病守虽闲鬓未苍，尚能谈笑坐胡床。指挥一扫妖氛尽，便自关山向汝阳。昨夜黄州得蜡书，老臣恨已解兵符。莫将箭污偷儿血，留与官家北射胡。百忧前日总薰心，一笑朝来得好音。绝域不须遮虏障，今年自有杀胡林。沙场腊送亡胡月，泽国春生贺汉年。说与胡儿莫轻出，黄冈直下有戈船。
某已被旨移蔡贼起旁郡未果进发今日上城部分民兵阅视战舰口号五首·其一
作者：韩驹
朝代：宋
体裁：七言绝句

永安城外山危立，赤壁矶边水倒流。此地能令阿瞒走，小偷何敢下芦洲。
某已被旨移蔡贼起旁郡未果进发今日上城部分民兵阅视战舰口号五首·其三
作者：韩驹
朝代：宋
体裁：七言绝句

昨夜黄州得蜡书，老臣恨已解兵符。莫将箭污偷儿血，留与官家北射胡。
某已被旨移蔡贼起旁郡未果进发今日上城部分民兵阅视战舰口号五首·其二
作者：韩驹
朝代：宋
体裁：七言绝句

病守虽闲鬓未苍，尚能谈笑坐胡床。指挥一扫妖氛尽，便自关山向汝阳。
某已被旨移蔡贼起旁郡未果进发今日上城部分民兵阅视战舰口号五首·其五
作者：韩驹
朝代：宋

沙场腊送亡胡月，泽国春生贺汉年。说与胡儿莫轻出，黄冈直下有戈船。
某已被旨移蔡贼起旁郡未果进发今日上城部分民兵阅视战舰口号五首·其五
作者：韩驹
朝代：宋

沙场腊送亡胡，泽国春生贺汉年。
说与胡儿莫轻出，黄冈直下有戈船。
某已被旨移蔡贼起旁郡未果进发今日上城部分民兵阅视战舰口号五首·其四
作者：韩驹
朝代：宋

百忧前日总熏心，一笑朝来得好音。
绝域不须遮虏障，今年自有杀胡林。
某已被旨移蔡贼起旁郡未果进发今日上城部分民兵阅视战舰口号五首·其四
作者：韩驹
朝代：宋

百忧前日总薰心，一笑朝来得好音。绝域不须遮虏障，今年自有杀胡林。
某顷知黄州墨卿为州司录今八年矣邂逅临川送别二首
作者：韩驹
朝代：宋

自罢黄州守，殊方任转流。宁论九年谪，已判一生休。此士真材杰，诸公定挽留。傥归存老病，车骑拥西畴。盗贼犹如此，苍生困未苏。今年起安石，不用哭包胥。子去朝行在，人应问老夫。髭须衰白尽，瘦地日携锄。
某顷知黄州墨卿为州司录今八年矣邂逅临川送别二首·其一
作者：韩驹
朝代：宋
体裁：五言律诗

自罢黄州守，殊方任转流。宁论九年谪，已判一生休。此士真材杰，诸公定挽留。傥归存老病，车骑拥西畴。
某顷知黄州墨卿为州司录今八年矣邂逅临川送别二首·其二
作者：韩驹
朝代：宋

盗贼犹如此，苍生困未苏。今年起安石，不用哭包胥。子去朝行在，人应问老夫。髭须衰白尽，瘦地日携锄。
某顷知黄州墨卿为州司录今八年矣邂逅临川送别二首·其二
作者：韩驹
朝代：宋

盗贼犹如此，苍生困未苏。
今年起安石，不用哭包胥。
子去朝行在，人应问老夫。
髭鬚衰白尽，痩地日携鉏。
桃
作者：韩驹
朝代：宋
体裁：五言绝句

云锦涨春坞，霞绡炫夕阳。东风多乐意，不特为红芳。
梅
作者：韩驹
朝代：宋
体裁：七言律诗

断堑疏篱一水滨，压枝冰雪眼中春。悬知东阁一端兴，不减扬州千载人。晚岁风霜从惨淡，寒梢气象自清真。此来定做西湖梦，疏影横斜访旧邻。
梅花八首
作者：韩驹
朝代：宋

山居有幽事，小雪破梅心。的皪明阴壑，玲珑挂晚林。吹香撩远兴，弄影慰孤斟。剩欲留长在，霜枝半不禁。蒂是团青蜡，花非刻素纨。直言南雪少，犹自北枝寒。白发迟明折，清香带暝看。有情亭午日，慎莫苦摧残。汉宫铅粉净无痕，蜡点寒梢水畔村。忍犯雪霜凌竹柏，尚凭风月吊兰荪。骚人折去清诗健，驿使持归旧典存。病眼浑惊春思早，一枝聊洗画图昏。
梅花八首·其一
作者：韩驹
朝代：宋
体裁：五言律诗

山居有幽事，小雪破梅心。的皪明阴壑，玲珑挂晚林。吹香撩远兴，弄影慰孤斟。剩欲留长在，霜枝半不禁。
梅花八首·其七
作者：韩驹
朝代：宋

篮舆晓入关山路，玉节珠幡次第开。白发微官何用许，似怜身出道山来。
梅花八首·其七
作者：韩驹
朝代：宋

篮舆晓入关山路，玉节珠旛次第开。
白髪微官何用许，似怜身出道山来。
梅花八首·其三
作者：韩驹
朝代：宋
体裁：五言绝句

的皪林间白，风霜莫浪催。江南春不雪，似是一枝梅。
梅花八首·其三
作者：韩驹
朝代：宋

的皪林间白，风霜莫浪催。江南春不雪，似是一枝梅。雪里寻梅蕊，多应傍水开。那知是花处，但觅暗香来。江南岁晚雪漫漫，涧谷梅花巧耐寒。幸有幽香当供给，不辞三载滞西安。云根细路绕溪斜，日出烟销水见沙。只度关山魂已断，何须疏雨湿梅花。篮舆晓入关山路，玉节珠幡次第开。白发微官何用许，似怜身出道山来。
梅花八首·其二
作者：韩驹
朝代：宋

蒂是团青蜡，花非刻素纨。直言南雪少，犹自北枝寒。白发迟明折，清香带暝看。有情亭午日，慎莫苦摧残。
梅花八首·其二
作者：韩驹
朝代：宋

蔕是团青蜡，花非刻素纨。
直言南雪少，犹自北枝寒。
白髪迟明折，清香带暝看。
有情亭午日，慎莫苦摧残。
梅花八首·其五
作者：韩驹
朝代：宋

江南岁晚雪漫漫，涧谷梅花巧耐寒。幸有幽香当供给，不辞三载滞西安。
梅花八首·其五
作者：韩驹
朝代：宋

江南岁晚雪漫漫，磵谷梅花巧耐寒。
幸有幽香当供给，不辞三载滞西安。
梅花八首·其八
作者：韩驹
朝代：宋

汉宫铅粉净无痕，蜡点寒梢水畔村。忍犯雪霜凌竹柏，尚凭风月吊兰荪。骚人折去清诗健，驿使持归旧典存。病眼浑惊春思早，一枝聊洗画图昏。
梅花八首·其八
作者：韩驹
朝代：宋

汉宫铅粉浄无痕，蜡点寒梢水畔村。
忍犯雪霜凌竹栢，尚凭风月弔兰荪。
骚人折去清诗健，驿使持归旧典存。
病眼浑惊春思早，一枝聊洗画图昏。
梅花八首·其六
作者：韩驹
朝代：宋
体裁：七言绝句

云根细路绕溪斜，日出烟销水见沙。只度关山魂已断，何须疏雨湿梅花。
梅花八首·其四
作者：韩驹
朝代：宋

雪裏寻梅蕊，多应傍水开。
那知是花处，但觅暗香来。
梅花八首·其四
作者：韩驹
朝代：宋

雪里寻梅蕊，多应傍水开。那知是花处，但觅暗香来。
次抚州高使君韵
作者：韩驹
朝代：宋

直道居中少，长才举最频。初闻挽红粟，又往破黄巾。代北犹屯虏，山东有未臣。看公为世用，容我任天真。
次抚州高使君韵
作者：韩驹
朝代：宋

直道居中少，长才举最频。
初闻輓红粟，又往破黄巾。
代北犹屯虏，山东有未臣。
看公为世用，容我任天真。
次范元长韵兼简郑有功博士
作者：韩驹
朝代：宋

少年饶舌类丰干，老似鸣蝉不耐寒。无复酒杯同设席，几思斋钵共开单。便从此去真差易，未有生涯良独难。樗散郑公官益冷，雪中何以继朝餐。
次范元长韵兼简郑有功博士
作者：韩驹
朝代：宋

少年饶舌类丰干，老似鸣蝉不耐寒。
无復酒杯同设席，几思斋钵共开单。
便从此去真差易，未有生涯良独难。
樗散郑公官益冷，雪中何以继朝餐。
次韵何文缜种竹
作者：韩驹
朝代：宋
体裁：七言律诗

杜陵穷老觅桤栽，不似何郎种笛材。三径莫忧荒草合，一樽如与故人开。未堪急雨枝枝打，便有幽禽日日来。坐诵东坡食无肉，诗肠日午转饥雷。
次韵何文缜舍人后省致斋
作者：韩驹
朝代：宋

夜直沉沉浴殿南，春风想对百花潭。
藤床转枕寻余梦，粉壁题诗倚半酣。
追记旧游时一笑，劝参真理莫多谈。
白头粗试丝纶手，归去扶犂意亦甘。
次韵何文缜舍人后省致斋
作者：韩驹
朝代：宋

夜直沉沉浴殿南，春风想对百花潭。藤床转枕寻馀梦，粉壁题诗倚半酣。追记旧游时一笑，劝参真理莫多谈。白头粗试丝纶手，归去扶犁意亦甘。
次韵侯思孺将至黄州见简
作者：韩驹
朝代：宋

未用船头报水程，为君持酒打愁城。青山久负当年约，白发多从客路生。点检转工新句法，揩磨难减旧风情。小留莫道无供给，一味东篱有落英。
次韵侯思孺将至黄州见简
作者：韩驹
朝代：宋

未用船头报水程，为君持酒打愁城。
青山久负当年约，白髪多从客路生。
点检转工新句法，揩磨难减旧风情。
小留莫道无供给，一味东篱有落英。
次韵倪巨济夏夜二首
作者：韩驹
朝代：宋

慵便纱帽滑，病起葛衣轻。白露含花动，黄流带月清。思君开酒阵，是夕破愁城。但恐何平叔，常谈笑老生。卧病京华客，尘缘种种轻。共谁倾盖旧，之子逼人清。笔倒三江水，诗专五字城。白头听讽诵，浑觉黑丝生。
次韵倪巨济夏夜二首·其一
作者：韩驹
朝代：宋
体裁：五言律诗

慵便纱帽滑，病起葛衣轻。白露含花动，黄流带月清。思君开酒阵，是夕破愁城。但恐何平叔，常谈笑老生。
次韵倪巨济夏夜二首·其二
作者：韩驹
朝代：宋
体裁：五言律诗

卧病京华客，尘缘种种轻。共谁倾盖旧，之子逼人清。笔倒三江水，诗专五字城。白头听讽诵，浑觉黑丝生。
次韵南溪观鱼
作者：韩驹
朝代：宋

城西鼓楫又城东，不待溪分上下风。碧树垂柑间黄绿，冰盘行鲙簇青红。横塘日暮林峦合，断岸秋来浦溆通。安得此身无世累，便随渔艇入空濛。
次韵南溪观鱼
作者：韩驹
朝代：宋

城西鼓檝又城东，不待溪分上下风。
碧树垂柑间黄绿，冰盘行鲙簇青红。
横塘日暮林峦合，断岸秋来浦溆通。
安得此身无世累，便随渔艇入空蒙。
次韵参寥
作者：韩驹
朝代：宋

此身不拟堕尘缘，长恐惊鸿落响弦。蹋尽世间千涧壑，归来胸次一山川。深宫木末犹秋色，故国天涯只暮烟。凭仗道人分石甃，要看庭下玉龙旋。且向家山一笑欢，从来烈士直如弦。君今振锡归千顷，我亦收身入两川。短世惊人如掣电，浮云过眼亦飞烟。何当与子超尘域，下视纷纷蚁磨旋。
次韵参寥·其一
作者：韩驹
朝代：宋
体裁：七言律诗

此身不拟堕尘缘，长恐惊鸿落响弦。蹋尽世间千涧壑，归来胸次一山川。深宫木末犹秋色，故国天涯只暮烟。凭仗道人分石甃，要看庭下玉龙旋。
次韵参寥·其二
作者：韩驹
朝代：宋

且向家山一笑懽，从来烈士直如弦。
君今振锡归千顷，我亦收身入两川。
短世惊人如掣电，浮云过眼亦飞烟。
何当与子超尘域，下视纷纷蚁磨旋。
次韵参寥·其二
作者：韩驹
朝代：宋

且向家山一笑欢，从来烈士直如弦。君今振锡归千顷，我亦收身入两川。短世惊人如掣电，浮云过眼亦飞烟。何当与子超尘域，下视纷纷蚁磨旋。
次韵双莲花云得之城东
作者：韩驹
朝代：宋

对镜佳人艳质同，微风更许暗香通。凌波斗作拖裙绿，行雨翻愁裛脸红。欲写新图过淮右，从今胜地自城东。有情邢尹空争宠，岂悟荣枯一瞬中。
次韵双莲花云得之城东
作者：韩驹
朝代：宋

对镜佳人艷质同，微风更许暗香通。
凌波鬬作拖裠绿，行雨翻愁裛脸红。
欲写新图过淮右，从今胜地自城东。
有情邢尹空争宠，岂悟荣枯一瞬中。
次韵吉父曾园梅花
作者：韩驹
朝代：宋

路入君家百步香，隔帘初识汉宫妆。只疑梦到昭阳殿，一簇轻红绕淡黄。春风并力著寒梅，浅白轻黄一道开。竹屋西头如有路，扶藜不问主人来。
次韵吉父曾园梅花·其一
作者：韩驹
朝代：宋

路入君家百步香，隔帘初识汉宫妆。只疑梦到昭阳殿，一簇轻红绕淡黄。
次韵吉父曾园梅花·其一
作者：韩驹
朝代：宋

路入君家百步香，隔帘初识汉宫粧。
只疑梦到昭阳殿，一簇轻红绕淡黄。
次韵吉父曾园梅花·其二
作者：韩驹
朝代：宋

春风併力着寒梅，浅白轻黄一道开。
竹屋西头如有路，扶藜不问主人来。
次韵吉父曾园梅花·其二
作者：韩驹
朝代：宋

春风并力著寒梅，浅白轻黄一道开。竹屋西头如有路，扶藜不问主人来。
次韵吉父食笋乳长句
作者：韩驹
朝代：宋

酪乳抨来自释宫，流膏散液竹萌中。我方厌苦饥虚病，公已深知识界空。只漫轑羹送邻舍，岂能搜句搅诗翁。山城异味宁长有，却傍春畦撷芥菘。
次韵吉父食笋乳长句·其一
作者：韩驹
朝代：宋
体裁：七言绝句

酪乳抨来自释宫，流膏散液竹萌中。我方厌苦饥虚病，公已深知识界空。
次韵吉父食笋乳长句·其二
作者：韩驹
朝代：宋

只漫轑羮送邻舍，岂能搜句搅诗翁。
山城异味宁长有，却傍春畦撷芥菘。
次韵吉父食笋乳长句·其二
作者：韩驹
朝代：宋

只漫轑羹送邻舍，岂能搜句搅诗翁。山城异味宁长有，却傍春畦撷芥菘。
次韵吕居仁赠一上座兼简居仁昆仲
作者：韩驹
朝代：宋
体裁：古风

上人出山时，稻穫云水白。囷仓未云满，已有税租迫。崎岖走檀施，不畏道里隔。坐令众浮图，听法无馁色。尔来闭幽户，此道深自索。佛法本无多，未悟常自责。孤云忽南飞，过我江上宅。信知道人心，不断思想百。邂逅逢故人，涕泪说艰厄。驱车更何之，怅望王土窄。应须屏尘累，问此忘机客。忧来莫饮酒，酒薄空住鬲。何时营一丘，伐竹开新陌。待子田舍成，吾当理轻策。
次韵师川见和
作者：韩驹
朝代：宋
体裁：七言律诗

使君直气旧凌空，帐下森森已八龙。倒屣休迎王节信，同舟未许郭林宗。我无草舍容朱毂，君有诗声抵素封。危坐正衿殊不惯，归从短褐醉千钟。
次韵师白中秋会饮且饯予行
作者：韩驹
朝代：宋
体裁：七言律诗

楼高应在月明边，目断西山万里天。拟唤谪仙归贝阙，翻愁快马蹋琼田。词锋易破孤虚阵，酒令难欺赏罚权。放盏成空君莫叹，明年千里共婵娟。
次韵张子文中秋夜月
作者：韩驹
朝代：宋

平湖下明月，湛如奁湿银。遥怜钟陵客，卧看繁台云。我欲故山去，向来车已巾。淹留属中秋，顾愁愁单身。停杯问青天，谁驾此玉轮。分光到蓬屋，殷勤月夫人。张郎嗜读书，佔毕闻比邻。胡为叹今夕，长歌击匏尊。似君岂终穷，努力逢休辰。他年和此唱，寄我东南垠。
次韵张子文中秋夜月
作者：韩驹
朝代：宋

平湖下明月，湛如奁湿银。
遥怜钟陵客，卧看繁台云。
我欲故山去，向来车已巾。
淹留属中秋，顾愁愁单身。
停杯问青天，谁驾此玉轮。
分光到蓬屋，殷勤月夫人。
张郎嗜读书，占毕闻比邻。
胡为嘆今夕，长歌击匏尊。
似君岂终穷，努力逢休辰。
他年和此唱，寄我东南垠。
次韵徐翰林
作者：韩驹
朝代：宋
体裁：七言律诗

远闻仙伯上神山，始觉升平气象还。一梦休论玉堂事，两行曾缀紫宸班。想烧椽烛书天诏，看剪花騣出帝闲。尚忆平生故人否，夜驱黄犊在田间。
次韵思聪
作者：韩驹
朝代：宋

欲问琴聪水镜篇，朅来端为着幽禅。
五更下马呼残梦，数面成亲似宿缘。
伏脑怜君有犀骨，腾身笑我不鸢肩。
白头奔走襄阳道，空诵新诗忆浩然。
次韵思聪
作者：韩驹
朝代：宋

欲问琴聪水镜篇，朅来端为著幽禅。五更下马呼残梦，数面成亲似宿缘。伏脑怜君有犀骨，腾身笑我不鸢肩。白头奔走襄阳道，空诵新诗忆浩然。
次韵曾吉父见简
作者：韩驹
朝代：宋

往岁沧波转地流，是身如沫信沉浮。初闻盗贼奔他境，渐见衣冠集此州。病欲深耕归谷口，禅须末句问岩头。膺门也自知人喜，有客清真似子不。
次韵曾吉父见简
作者：韩驹
朝代：宋

往岁沧波转地流，是身如沫信沉浮。
初闻盗贼奔他境，渐见衣冠集此州。
病欲深耕归谷口，禅须末句问巗头。
膺门也自知人喜，有客清真似子不。
次韵曾寺丞观早朝上徐谏议
作者：韩驹
朝代：宋

忆昨飘然下叶闉，十年江海望严宸。遥知驻跸艰危地，尚有忧时老大臣。已起阳城司谏诤，又传陆贽掌丝纶。为公细数能文士，几个麒麟阁上人。
次韵曾寺丞观早朝上徐谏议
作者：韩驹
朝代：宋

忆昨飘然下叶闉，十年江海望严宸。
遥知驻跸艰危地，尚有忧时老大臣。
已起阳城司谏诤，又传陆贽掌丝纶。
为公细数能文士，几箇麒麟阁上人。
次韵曾通判登拟岘台
作者：韩驹
朝代：宋

朝携筇杖来，瞑倚胡床坐。循墙读遗碑，岁久苔藓涴。烈风无时休，于兹验真个。曾郎吐佳句，势突黄初过。交游得诗流，吾侪可相贺。念昔逢大梁，一别九钻火。再见疑前身，居然客愁破。世久无若人，子岂伯休那。千山厌露宿，一壑期云卧。子少方鹏骞，吾衰作鸢堕。篇成不敢出，畏子诗眼大。惟当事深禅，诸方参作么。文章真绮语，季绪徒琐琐。安得京口归，秋江细扶柁。
次韵曾通判登拟岘台
作者：韩驹
朝代：宋

朝携筇杖来，瞑倚胡床坐。
循墻读遗碑，岁久苔藓涴。
烈风无时休，于兹验真箇。
曾郎吐佳句，势突黄初过。
交游得诗流，吾侪可相贺。
念昔逢大梁，一别九钻火。
再见疑前身，居然客愁破。
世久无若人，子岂伯休那。
千山厌露宿，一壑期云卧。
子少方鹏骞，吾衰作鸢堕。
篇成不敢出，畏子诗眼大。
惟当事深禅，诸方参作么。
文章真绮语，季绪徒琐琐。
安得京口归，秋江细扶柁。
次韵李希声馆中上元直宿
作者：韩驹
朝代：宋
体裁：七言律诗

海上飞来百尺山，三呼万岁亦迎銮。春连禁籞常年早，夜近清都特地寒。不见星桥开铁锁，似闻雷鼓落铜丸。起呵冻笔哦诗罢，月傍蓬莱汉阁残。
次韵游橘陂
作者：韩驹
朝代：宋

水边卢舍寺，朱实绕霜荣。棘刺防来密，筠笼赠岂轻。谁为嘉橘诵，自拟渼陂行。莫讶归时黑，吾兼吏隐名。缓寻随父老，偷折饫僮奴。的皪连僧舍，馨香到客厨。题诗郡丞至，问俗使华俱。只道千缣易，良田岂易图。
次韵游橘陂·其一
作者：韩驹
朝代：宋
体裁：五言律诗

水边卢舍寺，朱实绕霜荣。棘刺防来密，筠笼赠岂轻。谁为嘉橘诵，自拟渼陂行。莫讶归时黑，吾兼吏隐名。
次韵游橘陂·其二
作者：韩驹
朝代：宋
体裁：五言律诗

缓寻随父老，偷折饫僮奴。的皪连僧舍，馨香到客厨。题诗郡丞至，问俗使华俱。只道千缣易，良田岂易图。
次韵王给事观殿试唱名
作者：韩驹
朝代：宋

已对丹墀眼尚生，金茎晓露逼人清。非关董相三篇切，自是重华四目明。勇似风摧山岳势，罢如雷卷海波声。曾叨应奉宫门外，老去空惊岁籥更。马革包尸誓此生，岂知今日塞尘清。强随举子论兵要，直为君王下诏明。老将犹能贾馀勇，少年未分怯先声。元戎十乘他时事，莫厌边亭夜报更。漠漠春云晚自生，广寒宫里未为清。花深曲水潺湲出，柳暗长廊胧？明。月近频移鳷鹊影，庭空自乐鸟乌声。此时欲寄王摩诘，字字烦君子细更。集英春殿唱诸生，日转觚棱晓色清。近侍皆分金带赤，内人争看雪衣明。罢朝诏赐群公坐，合殿欢传万岁声。我老倦随宫漏永，江南归去听鼍更。
次韵王给事观殿试唱名·其一
作者：韩驹
朝代：宋
体裁：七言律诗

已对丹墀眼尚生，金茎晓露逼人清。非关董相三篇切，自是重华四目明。勇似风摧山岳势，罢如雷卷海波声。曾叨应奉宫门外，老去空惊岁籥更。
次韵王给事观殿试唱名·其三
作者：韩驹
朝代：宋

漠漠春云晚自生，广寒宫裏未为清。
花深曲水潺湲出，柳暗长廊胧𦝰明。
月近频移鳷鹊影，庭空自乐鸟乌声。
此时欲寄王摩诘，字字烦君子细更。
次韵王给事观殿试唱名·其三
作者：韩驹
朝代：宋

漠漠春云晚自生，广寒宫里未为清。花深曲水潺湲出，柳暗长廊胧？明。月近频移鳷鹊影，庭空自乐鸟乌声。此时欲寄王摩诘，字字烦君子细更。
次韵王给事观殿试唱名·其三
作者：韩驹
朝代：宋
体裁：七言律诗

漠漠春云晚自生，广寒宫里未为清。花深曲水潺湲出，柳暗长廊胧�明。月近频移鳷鹊影，庭空自乐鸟乌声。此时欲寄王摩诘，字字烦君子细更。
次韵王给事观殿试唱名·其二
作者：韩驹
朝代：宋

马革包尸誓此生，岂知今日塞尘清。
强随举子论兵要，直为君王下诏明。
老将犹能贾余勇，少年未分怯先声。
元戎十乘他时事，莫厌边亭夜报更。
次韵王给事观殿试唱名·其二
作者：韩驹
朝代：宋

马革包尸誓此生，岂知今日塞尘清。强随举子论兵要，直为君王下诏明。老将犹能贾馀勇，少年未分怯先声。元戎十乘他时事，莫厌边亭夜报更。
次韵王给事观殿试唱名·其四
作者：韩驹
朝代：宋

集英春殿唱诸生，日转觚棱晓色清。
近侍皆分金带赤，内人争看雪衣明。
罢朝诏赐羣公坐，合殿欢传万岁声。
我老倦随宫漏永，江南归去听鼍更。
次韵王给事观殿试唱名·其四
作者：韩驹
朝代：宋

集英春殿唱诸生，日转觚棱晓色清。近侍皆分金带赤，内人争看雪衣明。罢朝诏赐群公坐，合殿欢传万岁声。我老倦随宫漏永，江南归去听鼍更。
次韵留别南公
作者：韩驹
朝代：宋
体裁：七言律诗

天遣吾曹与世疏，那将穷技学黔驴。只今年少身多病，是处愁深泪溅裾。此去不须论塞马，向来犹有葬江鱼。虚名只用惊儿辈，要作生涯墓志书。
次韵石塔睡庵
作者：韩驹
朝代：宋

寺南寺北竹阴浓，背日茆茨雪未融。
为厌呢喃说禅病，故将齁䶎现神通。
殷勤问话非庞藴，邂逅论交得赞公。
借我蒲团睡今夜，五湖春梦雨声中。
次韵石塔睡庵
作者：韩驹
朝代：宋

寺南寺北竹阴浓，背日茆茨雪未融。为厌呢喃说禅病，故将？䶎现神通。殷勤问话非庞蕴，邂逅论交得赞公。借我蒲团睡今夜，五湖春梦雨声中。
次韵石塔睡庵
作者：韩驹
朝代：宋
体裁：七言律诗

寺南寺北竹阴浓，背日茆茨雪未融。为厌呢喃说禅病，故将�䶎现神通。殷勤问话非庞蕴，邂逅论交得赞公。借我蒲团睡今夜，五湖春梦雨声中。
次韵程待制见简
作者：韩驹
朝代：宋
体裁：五言律诗

病鹤羞垂翅，疲驽困络头。空悬彭泽印，看上汝南州。好去营茆栋，相依老荻洲。忘忧得佳句，不敢比扶留。
次韵程致道馆中桃花
作者：韩驹
朝代：宋

桃花如昭君，服饰靓以丰。
徘徊顾清影，似为悦已容。
数枝有余妍，窈窕禁省中。
何如武陵岸，缤纷落天风。
我梦泛舟去，春流濯鳬翁。
岂知限重门，风摇铺首铜。
忆汝初破萼，时当楼雪融。
亭亭怯余寒，赖此赤日烘。
蓬山十载梦，翚飞左昇龙。
重来迹已换，一扫凡花空。
髪有今岁白，颜无故时红。
三嗅三叹息，繁英为谁秾。
次韵程致道馆中桃花
作者：韩驹
朝代：宋

桃花如昭君，服饰靓以丰。徘徊顾清影，似为悦已容。数枝有馀妍，窈窕禁省中。何如武陵岸，缤纷落天风。我梦泛舟去，春流濯凫翁。岂知限重门，风摇铺首铜。忆汝初破萼，时当楼雪融。亭亭怯馀寒，赖此赤日烘。蓬山十载梦，翚飞左升龙。重来迹已换，一扫凡花空。发有今岁白，颜无故时红。三嗅三叹息，繁英为谁秾。
次韵翁监再来馆中
作者：韩驹
朝代：宋

归老江湖久自盟，睡余且復对空枰。
重来内阁人初健，惯蹋天街马不惊。
已喜刘歆分七略，尚传韩愈诲诸生。
太平润色须公等，应许吾兼吏隐名。
次韵翁监再来馆中
作者：韩驹
朝代：宋

归老江湖久自盟，睡馀且复对空枰。重来内阁人初健，惯蹋天街马不惊。已喜刘歆分七略，尚传韩愈诲诸生。太平润色须公等，应许吾兼吏隐名。
次韵耿龙图棱陵书事
作者：韩驹
朝代：宋
体裁：七言律诗

十月舟藏芦荻林，客衣顿觉夜寒侵。乱离祗有穷途泪，勋业都无过去心。敢恨青鞋蹋江浦，近传黄屋渡淮阴。中兴气象须公等，是日频闻正始音。
次韵胡元茂馆中直宿
作者：韩驹
朝代：宋

我老百念冷，饥餐困来眠。
寄声同学儿，莫作旧眼看。
春风石渠水，小雨生微澜。
知君直宿夜，夣忆朐山泉。
起裁五字诗，意如溟渤寛。
白头和高唱，回光觉酸寒。
次韵胡元茂馆中直宿
作者：韩驹
朝代：宋

我老百念冷，饥餐困来眠。寄声同学儿，莫作旧眼看。春风石渠水，小雨生微澜。知君直宿夜，梦忆朐山泉。起裁五字诗，意如溟渤宽。白头和高唱，回光觉酸寒。
次韵苏彦师见寄
作者：韩驹
朝代：宋
体裁：七言律诗

长年眼力怯看书，每见先生愧腹虚。犹觉是身多净业，欲投禅客问真如。向来水驲分襟罢，常记河梁握手初。从此论交同毕杜，巷南巷北莫相疏。
次韵苏文饶待舟书事
作者：韩驹
朝代：宋

公才岂止剧曹郎，肯向明时氏庾仓。会有绫衾趋汉署，不须锦缆系吴樯。青箱教子书千卷，白发思亲天一方。看我飘然五湖去，栈羊筛酒送归艎。
次韵苏文饶待舟书事
作者：韩驹
朝代：宋

公才岂止剧曹郎，肯向明时氏庾仓。
会有绫衾趋汉署，不须锦缆繫吴樯。
青箱教子书千卷，白髪思亲天一方。
看我飘然五湖去，栈羊筛酒送归艎。
次韵薛孟二君唱和
作者：韩驹
朝代：宋

河东有句不空传，但寄襄阳孟浩然。多虑皆能成白发，一尘莫遣到丹田。此身彭泽杯中老，浮世邯郸枕上眠。常恨今时无大雅，看君发愤补亡篇。
次韵薛孟二君唱和
作者：韩驹
朝代：宋

河东有句不空传，但寄襄阳孟浩然。
多虑皆能成白髪，一尘莫遣到丹田。
此身彭泽杯中老，浮世邯郸枕上眠。
常恨今时无大雅，看君发愤补亡篇。
次韵赵德夫龙图送李諌议
作者：韩驹
朝代：宋

尝闻中兴日，补衮用老儒。
乱离岁月驶，如隙过白驹。
慷慨请击贼，艰难论迁都。
百谋未一试，去国秋云初。
归来视青镜，老色上鬓鬚。
新亭对茂弘，建邺怀伯符。
古来兴废地，俯仰再呜呼。
使君亦伟人，独我惭非夫。
邂逅得参语，僧坊饭伊蒲。
谁云异乡县，契合连簪裾。
我有一叶舟，可钓宣溪鱼。
如君医国手，宁当堕江湖。
燕雀尚纷拏，志士极欷歔。
时哉更搏击，饥鹰思草枯。
次韵赵德夫龙图送李谏议
作者：韩驹
朝代：宋

尝闻中兴日，补衮用老儒。乱离岁月驶，如隙过白驹。慷慨请击贼，艰难论迁都。百谋未一试，去国秋云初。归来视青镜，老色上鬓须。新亭对茂弘，建邺怀伯符。古来兴废地，俯仰再呜呼。使君亦伟人，独我惭非夫。邂逅得参语，僧坊饭伊蒲。谁云异乡县，契合连簪裾。我有一叶舟，可钓宣溪鱼。如君医国手，宁当堕江湖。燕雀尚纷拿，志士极欷歔。时哉更搏击，饥鹰思草枯。
次韵金陵赵德夫使君上元三绝
作者：韩驹
朝代：宋

小风吹水涨平湖，屋角残冰亦已无。投老只图春睡足，可须山鸟强招呼。卧听秦淮呜咽声，起看江月暮潮平。旧时忆在延真观，玉作芙蕖院院明。忆昨宣和从武皇，春风省识御袍香。自从翠盖巡沙漠，无复徵歌出洞房。
次韵金陵赵德夫使君上元三绝·其一
作者：韩驹
朝代：宋
体裁：七言绝句

小风吹水涨平湖，屋角残冰亦已无。投老只图春睡足，可须山鸟强招呼。
次韵金陵赵德夫使君上元三绝·其三
作者：韩驹
朝代：宋

忆昨宣和从武皇，春风省识御袍香。自从翠盖巡沙漠，无复徵歌出洞房。
次韵金陵赵德夫使君上元三绝·其三
作者：韩驹
朝代：宋

忆昨宣和从武皇，春风省识御袍香。
自从翠盖巡沙漠，无復征歌出洞房。
次韵金陵赵德夫使君上元三绝·其二
作者：韩驹
朝代：宋
体裁：七言绝句

卧听秦淮呜咽声，起看江月暮潮平。旧时忆在延真观，玉作芙蕖院院明。
次韵钱逊叔侍郎见简
作者：韩驹
朝代：宋

扫地焚香元自喜，傍门骑马向来慵。田园此去须安枕，海岱今年不举烽。已分瘦藤扶病骨，生憎明镜写衰容。两公故是经纶手，只问腰金早晚重。排闷径须沽酒饮，贮愁端为作诗慵。连声倦听城头角，落点惊飞塞上烽。闻道久闲金騕袅，有时高卧绣芙容。年来自说无尤物，已结维摩按两重。开心未用饮门冬，老去何妨万事慵。胡虏近闻归绝漠，洛阳无复化为烽。休官昔愧陶彭泽，受禄今惭邴曼容。谁似侍郎春思乱，解言花影日高重。
次韵钱逊叔侍郎见简
作者：韩驹
朝代：宋
体裁：五言律诗

白头逢世难，无地可推愁。晓日瞻天阙，春风忆御沟。他年余老蜀，万户子封留。尚记临川郡，溪山烂漫游。
次韵钱逊叔侍郎见简·其一
作者：韩驹
朝代：宋

扫地焚香元自喜，傍门骑马向来慵。
田园此去须安枕，海岱今年不举烽。
已分痩藤扶病骨，生憎明镜写衰容。
两公故是经纶手，只问腰金早晚重。
次韵钱逊叔侍郎见简·其一
作者：韩驹
朝代：宋

扫地焚香元自喜，傍门骑马向来慵。田园此去须安枕，海岱今年不举烽。已分瘦藤扶病骨，生憎明镜写衰容。两公故是经纶手，只问腰金早晚重。
次韵钱逊叔侍郎见简·其三
作者：韩驹
朝代：宋

开心未用饮门冬，老去何妨万事慵。胡虏近闻归绝漠，洛阳无复化为烽。休官昔愧陶彭泽，受禄今惭邴曼容。谁似侍郎春思乱，解言花影日高重。
次韵钱逊叔侍郎见简·其三
作者：韩驹
朝代：宋

开心未用饮门冬，老去何妨万事慵。
胡虏近闻归绝漠，洛阳无復化为烽。
休官昔愧陶彭泽，受禄今惭邴曼容。
谁似侍郎春思乱，解言花影日高重。
次韵钱逊叔侍郎见简·其二
作者：韩驹
朝代：宋

排闷径须沽酒饮，贮愁端为作诗慵。连声倦听城头角，落点惊飞塞上烽。闻道久闲金騕袅，有时高卧绣芙容。年来自说无尤物，已结维摩按两重。
次韵钱逊叔侍郎见简·其二
作者：韩驹
朝代：宋

排闷径须沽酒饮，贮愁端为作诗慵。
连声倦听城头角，落点惊飞塞上烽。
闻道久闲金騕褭，有时高卧绣芙容。
年来自说无尤物，已结维摩按两重。
次韵钱逊叔谢曾使君送酒
作者：韩驹
朝代：宋
体裁：七言绝句

谁怜定武故将军，醉舞狂歌老更真。好事时分小槽酒，残樽也到白头人。
次韵陈师白
作者：韩驹
朝代：宋

居士年来净目尘，空花岂复问陈新。北游岂识无为子，东第常叨不速宾。忆昔扁舟轻白帝，何年一室老青神。飘然又指淮山去，傥更山中得异人。
次韵陈师白
作者：韩驹
朝代：宋

居士年来浄目尘，空花岂復问陈新。
北游岂识无为子，东第常叨不速宾。
忆昔扁舟轻白帝，何年一室老青神。
飘然又指淮山去，傥更山中得异人。
次韵馆中上元游葆真宫观灯
作者：韩驹
朝代：宋

百千灯射水晶帘，尚觉游人意未厌。多病只思田舍乐，夜归烟火望茅檐。
次韵馆中上元游葆真宫观灯
作者：韩驹
朝代：宋

百千灯射水精帘，尚觉游人意未厌。多病只思田舍乐，夜归烟火望茆檐。玉作芙蕖院院明，博山香度小峥嵘。直言水北人稀到，也有槃姗勃窣行。鸭绿未全生曲沼，鹅黄先已上柔柯。故应春物撩诗思，白发明朝一倍多。开卷爱公如李益，解言明月逐人来。多情如共春流转，刻烛题诗又一回。澹澹新妆带浅啼，催车只待日平西。骅骝也自知人意，散入千花了不嘶。
次韵馆中上元游葆真宫观灯·其一
作者：韩驹
朝代：宋
体裁：七言绝句

百千灯射水精帘，尚觉游人意未厌。多病只思田舍乐，夜归烟火望茆檐。
次韵馆中上元游葆真宫观灯·其三
作者：韩驹
朝代：宋

鸭绿未全生曲沼，鹅黄先已上柔柯。故应春物撩诗思，白发明朝一倍多。
次韵馆中上元游葆真宫观灯·其三
作者：韩驹
朝代：宋

鸭绿未全生曲沼，鹅黄先已上柔柯。
故应春物撩诗思，白髪明朝一倍多。
次韵馆中上元游葆真宫观灯·其二
作者：韩驹
朝代：宋
体裁：七言绝句

玉作芙蕖院院明，博山香度小峥嵘。直言水北人稀到，也有槃姗勃窣行。
次韵馆中上元游葆真宫观灯·其五
作者：韩驹
朝代：宋

澹澹新妆带浅啼，催车只待日平西。骅骝也自知人意，散入千花了不嘶。
次韵馆中上元游葆真宫观灯·其五
作者：韩驹
朝代：宋

澹澹新粧带浅啼，催车只待日平西。
骅骝也自知人意，散入千花了不嘶。
次韵馆中上元游葆真宫观灯·其四
作者：韩驹
朝代：宋
体裁：七言绝句

开卷爱公如李益，解言明月逐人来。多情如共春流转，刻烛题诗又一回。
次韵馆中诸公游慈云寺
作者：韩驹
朝代：宋

嘉蔬随客庖，香饭出僧甑。聊为一饱谋，未暇谈禅病。二公当代豪，词林气方盛。五言谨诗律，百罚严酒令。乐与同舍郎，共此给园净。想像斜川游，何如舞雩咏。甘瓜自雍丘，肥芡来新郑。肴果各有携，笑我室悬磬。陋质谢不往，实愧琼瑶映。人生一车足，那须富千乘。有兴驱短辕，宁辞沮洳径。及时速行乐，莫待苦脚胫。炎暑忽已阑，当念时难更。
次韵馆中诸公游慈云寺
作者：韩驹
朝代：宋

嘉蔬随客庖，香饭出僧甑。
聊为一饱谋，未暇谈禅病。
二公当代豪，词林气方盛。
五言谨诗律，百罚严酒令。
乐与同舍郎，共此给园浄。
想像斜川游，何如舞雩咏。
甘瓜自雍丘，肥芡来新郑。
肴果各有携，笑我室悬磬。
陋质谢不往，实愧琼瑶映。
人生一车足，那须富千乘。
有兴驱短辕，宁辞沮洳径。
及时速行乐，莫待苦脚胫。
炎暑忽已阑，当念时难更。
次韵高大中侍郎罢郡书怀
作者：韩驹
朝代：宋

公诗如秋声，萧萧薄炎炽。我穷卧荒山，无复文墨事。兹焉和高唱，出语愧芜累。五马一花骢，得非天厩驷。会当亲戎行，一快平生志。虽云鬻千金，此计恐非遂。人生行乐耳，屡空何用愧。况今纷纭时，一笑岂云易。求船真戏言，换妾乃深意。梅堂极虚明，壶浆有新馈。何时具杯杓，洗我色憔悴。李侯饮中仙，亦有尘外思。藜杖方叩门，君归与徐议。
次韵高大中侍郎罢郡书怀
作者：韩驹
朝代：宋

公诗如秋声，萧萧薄炎炽。
我穷卧荒山，无復文墨事。
兹焉和高唱，出语愧芜累。
五马一花骢，得非天廐驷。
会当亲戎行，一快平生志。
虽云鬻千金，此计恐非遂。
人生行乐耳，屡空何用愧。
况今纷纭时，一笑岂云易。
求船真戏言，换妾乃深意。
梅堂极虚明，壶浆有新馈。
何时具杯杓，洗我色憔悴。
李侯饮中仙，亦有尘外思。
藜杖方叩门，君归与徐议。
次韵黑毡歌
作者：韩驹
朝代：宋

黝奴生长西南夷，朅来中国蒙公知。提携十年行万里，宠爱肯为新人移。但愿结发为玄妻，不愿能歌名雪儿。夜寒僮仆尽僵缩，我独妩媚呈馀姿。只惭家世不可考，辩舌推源烦惠施。苦言泸水异京水，生女那复白如脂。或疑乌几定乃祖，又言黑貂为姆师。托身似与青女约，荐枕常须黄妳随。长伸两脚得安卧，莫作杜老怜腰支。他年老朽幸勿弃，从来弱质不自持。贤哉翁诗善名我，不须更换昆崙诗。
次韵黑毡歌
作者：韩驹
朝代：宋

黝奴生长西南夷，朅来中国蒙公知。
提携十年行万里，宠爱肯为新人移。
但愿结髪为玄妻，不愿能歌名雪儿。
夜寒僮仆尽僵缩，我独妩媚呈余姿。
只惭家世不可考，辩舌推源烦惠施。
苦言泸水异京水，生女那復白如脂。
或疑乌几定乃祖，又言黑貂为姆师。
託身似与青女约，荐枕常须黄妳随。
长伸两脚得安卧，莫作杜老怜腰支。
他年老朽幸勿弃，从来弱质不自持。
贤哉翁诗善名我，不须更换昆崙诗。
武宁道中
作者：韩驹
朝代：宋

小滩嘈嘈大滩恶，朝行羊肠暮鹿角。尽日拖舟不得前，忽然笪断千寻落。上梁左侧石子多，两舷与石鸣相摩。卧听溪师倚篙哭，将如四十二滩何。
武宁道中
作者：韩驹
朝代：宋

小滩嘈嘈大滩恶，朝行羊膓暮鹿角。
尽日拖舟不得前，忽然笪断千寻落。
上梁左侧石子多，两舷与石鸣相摩。
卧听溪师倚篙哭，将如四十二滩何。
泰兴道中
作者：韩驹
朝代：宋
体裁：五言律诗

县郭连青竹，人家蔽绿萝。地偏春事少，山迥夕阳多。暗水批崖出，轻舠掠岸过。传呼细扶柁，吾老怯风波。
津上人蜗舍
作者：韩驹
朝代：宋

昔在焦居士，野宿蜗牛庐。今津又继之，结草王城居。容膝审易安，盖头无复馀。心澄动境寂，意远陋室虚。我家数亩田，荒荟自垦除。茆檐正如此，日入归荷锄。一朝寓华屋，慨然念村墟。疵物傥有激，投老同归欤。
津上人蜗舍
作者：韩驹
朝代：宋

昔在焦居士，野宿蜗牛庐。
今津又继之，结草王城居。
容膝审易安，盖头无復余。
心澄动境寂，意远陋室虚。
我家数亩田，荒荟自垦除。
茆檐正如此，日入归荷锄。
一朝寓华屋，慨然念村墟。
疵物傥有激，投老同归欤。
淮上书事
作者：韩驹
朝代：宋
体裁：古风

平楚尽积水，长淮多奇峰。萧条月曜夜，浩荡风鸣冬。客行未可归，敝裘那得重。寒气搜病骨，清潭貌衰容。远游有滞念，将老无欢悰。故国渺万里，去此嗟谁从。
游定林寺
作者：韩驹
朝代：宋

定林何有惟修竹，急唤清樽趁午阴。
曲槛以南青嶂合，高堂其上白云深。
人犹未识官曹意，风自能披我辈襟。
是夜琴弹醉翁操，笑呼明月作知音。
游定林寺
作者：韩驹
朝代：宋

定林何有惟脩竹，急唤清樽趁午阴。曲槛以南青嶂合，高堂其上白云深。人犹未识官曹意，风自能披我辈襟。是夜琴弹醉翁操，笑呼明月作知音。
湖南有大竹世号猫头取以作枕仍为赋诗
作者：韩驹
朝代：宋

湖南人家养狸奴，夜出相乳肥其肤。买鱼穿柳不蒙聘，深蹲地底老欲枯。谁将作枕置榻上，拥肿似惯眠氍毹。慵便玉枕分已无，孙生洗耳非良图。茆斋纸帐施团蒲，与我同归夜相娱。更长月黑试附卧，鼠目尚尔惊睢盱。坐令先生春睡美，梦魂直绕赤沙湖。更烦黄妳好看取，走入旁舍无人呼。
湖南有大竹世号猫头取以作枕仍为赋诗
作者：韩驹
朝代：宋

湖南人家养貍奴，夜出相乳肥其肤。
买鱼穿柳不蒙聘，深蹲地底老欲枯。
谁将作枕置榻上，拥肿似惯眠氍毹。
慵便玉枕分已无，孙生洗耳非良图。
茆斋纸帐施团蒲，与我同归夜相娱。
更长月黑试附卧，鼠目尚尔惊睢盱。
坐令先生春睡美，夣魂直绕赤沙湖。
更烦黄妳好看取，走入旁舍无人呼。
湘山
作者：韩驹
朝代：宋
体裁：五言律诗

湘南第一境，山水足娱人。塔占飞来石，僧留过去身。云泉苍壁曙，竹树绛园春。羡尔安禅客，翛然不受尘。
用逊子游严阳庵韵
作者：韩驹
朝代：宋

路转冈头松柏深，百年唯我独追寻。不知尊者真归处，岭上浮云自古今。石根路转白云深，坏壁遗椽可细寻。只道来时无一物，尚留陈迹到如今。
用逊子游严阳庵韵·其一
作者：韩驹
朝代：宋
体裁：七言绝句

路转冈头松柏深，百年唯我独追寻。不知尊者真归处，岭上浮云自古今。
用逊子游严阳庵韵·其二
作者：韩驹
朝代：宋
体裁：七言绝句

石根路转白云深，坏壁遗椽可细寻。只道来时无一物，尚留陈迹到如今。
申应时卜居京口名之曰云栖又曰小筑乞诗送行
作者：韩驹
朝代：宋

客舍秋来忆旧居，一帆归去落东吴。他年寄我新诗句，即是云栖小筑图。不分西津亭下石，二年输与白鸥眠。而今更恨申居士，占断旁边著钓船。
申应时卜居京口名之曰云栖又曰小筑乞诗送行·其一
作者：韩驹
朝代：宋
体裁：七言绝句

客舍秋来忆旧居，一帆归去落东吴。他年寄我新诗句，即是云栖小筑图。
申应时卜居京口名之曰云栖又曰小筑乞诗送行·其二
作者：韩驹
朝代：宋

不分西津亭下石，二年输与白鸥眠。
而今更恨申居士，占断旁边着钓船。
申应时卜居京口名之曰云栖又曰小筑乞诗送行·其二
作者：韩驹
朝代：宋

不分西津亭下石，二年输与白鸥眠。而今更恨申居士，占断旁边著钓船。
留别馆中诸公
作者：韩驹
朝代：宋

暂谪人间去，羣仙莫浪猜。
尘缘吾未断，不是薄蓬莱。
留别馆中诸公
作者：韩驹
朝代：宋

暂谪人间去，群仙莫浪猜。尘缘吾未断，不是薄蓬莱。
登赤壁矶
作者：韩驹
朝代：宋

缓寻翠竹白沙游，更挽藤梢上上头。
岂有危巢与栖鹘，亦无陈迹但飞鸥。
经营二顷将归老，眷恋羣山为少留。
百日使君何足道，空余诗句在江楼。
登赤壁矶
作者：韩驹
朝代：宋
体裁：诗

缓寻翠竹白沙游，更挽藤梢上上头。岂有危巢与栖鹘，亦无陈迹但飞鸥。经营二顷将归老，眷恋群山为少留。百日使君何足道，空馀诗句在江楼。
登赤壁矶
作者：韩驹
朝代：宋

缓寻翠竹白沙游，更挽藤梢上上头。岂有危巢尚栖鹘？亦无陈迹但飞鸥。经营二顷将归老，眷恋群山为少留。百日使君何足道，空余诗句在江楼。
示珪上人
作者：韩驹
朝代：宋
体裁：五言绝句

自识云门老，经时水石间。尚嫌闻法少，随度七闽山。
示龟山平老
作者：韩驹
朝代：宋

二年三饮龟山井，道上菰蒲亦笑人。犹觉是身多世累，一庵何日与翁邻。水横绝浦曾争渡，浪打船头又少留。安得一舟淮上钓，水生水落任沉浮。
示龟山平老·其一
作者：韩驹
朝代：宋
体裁：七言绝句

二年三饮龟山井，道上菰蒲亦笑人。犹觉是身多世累，一庵何日与翁邻。
示龟山平老·其二
作者：韩驹
朝代：宋
体裁：七言绝句

水横绝浦曾争渡，浪打船头又少留。安得一舟淮上钓，水生水落任沉浮。
示龟山平老以正赐库蒲萄醅送何斯举复次其韵·其一
作者：韩驹
朝代：宋
体裁：七言绝句

叹息苏公无恙日，坡头自筑小山房。五年不识官壶味，只以春江当酒觞。
秋
作者：韩驹
朝代：宋

秋风淅淅摇密竹，乍觉凉生洗炎溽。
豆田雨过麦毛肥，苹渚风轻浪痕蹙。
田家社日试新篘，相过一饭百在忧。
却笑儒生真自苦，髪如衰草不胜秋。
秋
作者：韩驹
朝代：宋

秋风淅淅摇密竹，乍觉凉生洗炎溽。豆田雨过麦毛肥，蘋渚风轻浪痕蹙。田家社日试新篘，相过一饭百在忧。却笑儒生真自苦，发如衰草不胜秋。
竹炉
作者：韩驹
朝代：宋

苏州平生淡无欲，长物从来博山足。斲石烧磁俱碌碌，削筒为之方绝俗。净名居士眠胡床，梦馀竹斋春昼长。不知柏子起烟缕，但觉细细风吹香。
竹炉
作者：韩驹
朝代：宋

苏州平生淡无欲，长物从来博山足。
斵石烧磁俱碌碌，削筒为之方绝俗。
净名居士眠胡床，梦余竹斋春昼长。
不知柏子起烟缕，但觉细细风吹香。
答蔡伯世食笋
作者：韩驹
朝代：宋

莼丝化盐豉，槐叶资新面。岂知苦竹萌，风味常独擅。昔我居锦城，屡吃田家饭。扶杖自入箐，煨此犊角茧。后参鹤林禅，馈我桑门馔。烝烝沸鼎中，乱下白玉片。惟无他物乘，始觉真味现。三年客东都，锦箨宁复见。千金洛阳来，惟充大官膳。前时过君食，欣逢故人面。那知列仙臞，已杂蒯通隽。吾宁饱甘肥，愤吒那忍咽。请归谓主孟，厨人后当谏。苦苣杂嘉蔬，沉香和甲煎。柯亭既误椽，画障或遭练。古来可叹事，千载寄明辨。作诗吊箨龙，助子当食叹。
答蔡伯世食笋
作者：韩驹
朝代：宋

莼丝化盐豉，槐叶资新麵。
岂知苦竹萌，风味常独擅。
昔我居锦城，屡吃田家饭。
扶杖自入箐，煨此犊角蠒。
后参鹤林禅，馈我桑门馔。
烝烝沸鼎中，乱下白玉片。
惟无他物乘，始觉真味现。
三年客东都，锦箨宁復见。
千金洛阳来，惟充大官饍。
前时过君食，欣逢故人面。
那知列仙臞，已杂蒯通隽。
吾宁饱甘肥，愤咤那忍嚥。
请归谓主孟，厨人后当谏。
苦苣杂嘉蔬，沉香和甲煎。
柯亭既误椽，画障或遭练。
古来可叹事，千载寄明辨。
作诗弔箨龙，助子当食叹。
绝句
作者：韩驹
朝代：宋

天寒候雁作行远，沙晚浴鳬相对眠。
松醪朝醉復暮醉，江月上弦仍下弦。
臣�以御画鹊示臣某谨再拜稽首赋诗·其一
作者：韩驹
朝代：宋
体裁：七言绝句

君王妙画出神机，弱翅争巢并语时。想见春风鳷鹊观，一双飞占万年枝。
臣�以御画鹊示臣某谨再拜稽首赋诗·其二
作者：韩驹
朝代：宋
体裁：七言绝句

舍人簪笔上蓬山，辇路春风从驾还。天上飞来两乌鹊，为传喜色到人间。
臣𣓨以御画鹊示臣某谨再拜稽首赋诗
作者：韩驹
朝代：宋

君王妙画出神机，弱翅争巢并语时。想见春风鳷鹊观，一双飞占万年枝。舍人簪笔上蓬山，辇路春风从驾还。天上飞来两乌鹊，为传喜色到人间。
至国门闻苏文饶将出都戏赠长句兼简其兄世美
作者：韩驹
朝代：宋

去年夷门十月雪，九衢日昃行人绝。
骑驴兀兀无所之，破袖迎风手龟裂。
度桥并堑得君家，入门脱帽犹凛冽。
急燃湿束暖我寒，徐出清酤宁我渴。
君家自无儋石储，蟹黄熊白能俱设。
平生见酒唇不濡，是夕连觥耳方热。
羣奴夜僵唤不闻，我亦鼾鼻眠东阁。
明朝起过城南翁，尚记新声一笑发。
东归每嘆怀抱真，西来又喜颜色接。
方将慷慨豁心胸，未用峥嵘惊歳月。
城南诗翁况远来，门前雪泥又活活。
岂知万事不可期，却树吴樯背城阙。
人生动若参与商，咫尺无论限秦粤。
君闻吾语虽少留，但恐一欢成电掣。
念昔相见无他娱，诵诗征事相夸捷。
气凌俗子旁若无，偶坐时闻窃嚅嗫。
扵今落落谁汝怜，老屋陈编自怡悦。
寄言诗翁傥留滞，岁晚勤迂故人辙。
至国门闻苏文饶将出都戏赠长句兼简其兄世美
作者：韩驹
朝代：宋
体裁：古风

去年夷门十月雪，九衢日昃行人绝。骑驴兀兀无所之，破袖迎风手龟裂。度桥并堑得君家，入门脱帽犹凛冽。急燃湿束暖我寒，徐出清酤宁我渴。君家自无儋石储，蟹黄熊白能俱设。平生见酒唇不濡，是夕连觥耳方热。群奴夜僵唤不闻，我亦鼾鼻眠东阁。明朝起过城南翁，尚记新声一笑发。东归每叹怀抱真，西来又喜颜色接。方将慷慨豁心胸，未用峥嵘惊岁月。城南诗翁况远来，门前雪泥又活活。岂知万事不可期，却树吴樯背城阙。人生动若参与商，咫尺无论限秦粤。君闻吾语虽少留，但恐一欢成电掣。念昔相见无他娱，诵诗徵事相誇捷。气凌俗子旁若无，偶坐时闻窃嚅嗫。于今落落谁汝怜，老屋陈编自怡悦。寄言诗翁傥留滞，岁晚勤迂故人辙。
至国门闻苏文饶将出都戏赠长句兼简其兄世美
作者：韩驹
朝代：宋

去年夷门十月雪，九衢日昃行人绝。骑驴兀兀无所之，破袖迎风手龟裂。度桥并堑得君家，入门脱帽犹凛冽。急燃湿束暖我寒，徐出清酤宁我渴。君家自无儋石储，蟹黄熊白能俱设。平生见酒唇不濡，是夕连觥耳方热。群奴夜僵唤不闻，我亦鼾鼻眠东阁。明朝起过城南翁，尚记新声一笑发。东归每叹怀抱真，西来又喜颜色接。方将慷慨豁心胸，未用峥嵘惊岁月。城南诗翁况远来，门前雪泥又活活。岂知万事不可期，却树吴樯背城阙。人生动若参与商，咫尺无论限秦粤。君闻吾语虽少留，但恐一欢成电掣。念昔相见无他娱，诵诗徵事相誇捷。气凌俗子旁若无，偶坐时闻窃嚅嗫。於今落落谁汝怜，老屋陈编自怡悦。寄言诗翁傥留滞，岁晚勤迂故人辙。
至襄城家君有诗命某属和
作者：韩驹
朝代：宋

日月驱车及莽苍，今朝一眼楚山长。共看社燕将雏急，谁见秋鸿刷羽光。晚渡河流皆倒影，夜题驲壁作斜行。道边草木应相笑，解笑年来为底忙。
至襄城家君有诗命某属和
作者：韩驹
朝代：宋

日月驱车及莽苍，今朝一眼楚山长。
共看社燕将鶵急，谁见秋鸿刷羽光。
晚渡河流皆倒影，夜题驲壁作斜行。
道边草木应相笑，解笑年来为底忙。
芜湖戏赵德夫
作者：韩驹
朝代：宋
体裁：七言绝句

西来有客共征途，不恨维舟日日孤。爱子清明似秋月，当涂见了又芜湖。
荣事堂诗
作者：韩驹
朝代：宋
体裁：古风

安阳太守韩公子，晓带鱼符出卿寺。一朝帝语传人间，转觉公家有荣事。公家请从忠献论，高牙大册来疏恩。往时醉白堂中醉，手自列戟留诸孙。诸孙尽是璠玙器，悃愊无华汉循吏。大钱方送使君归，竹马争迎细侯至。公不见大小二郑公，五十年间风化同。岂如五马来接武，作堂崔嵬刊帝语。又不见韦家两世侯，父出传舍子入州。岂如世作本郡守，坐令卓异惊千秋。安阳遗民识忠献，眼见王孙四封传。请公静夜占此堂，定有荣光属天半。
蒲城即事
作者：韩驹
朝代：宋

鄙夫世长物，未老宜幽栖。
一朝起蓬屋，着籍通金闺。
遇合始侥倖，非才终见挤。
尚想欧阳公，罪弃荆山西。
步行意方盛，庭趋颜遂低。
行趋岂云异，喜愠自不齐。
微官何足论，等求饱糠粞。
三径如可卜，岁晚归扶犂。
蒲城即事
作者：韩驹
朝代：宋

鄙夫世长物，未老宜幽栖。一朝起蓬屋，著籍通金闺。遇合始侥倖，非才终见挤。尚想欧阳公，罪弃荆山西。步行意方盛，庭趋颜遂低。行趋岂云异，喜愠自不齐。微官何足论，等求饱糠粞。三径如可卜，岁晚归扶犁。
虞童子七岁能诵书部使者闻诸朝既至京师会更制不果试其归也以二小诗送之
作者：韩驹
朝代：宋

七岁澜翻数万言，饥鹰引子望腾鶱。时平不用甘罗辈，寂寞提书归故园。不作西京童子郎，时人已自识黄香。还家更诵五千卷，十八重来诣太常。
虞童子七岁能诵书部使者闻诸朝既至京师会更制不果试其归也以二小诗送之·其二
作者：韩驹
朝代：宋
体裁：七言绝句

不作西京童子郎，时人已自识黄香。还家更诵五千卷，十八重来诣太常。
蜀僧法聪率然叩门乞诗送行
作者：韩驹
朝代：宋
体裁：五言律诗

去蜀且万里，寻师踰十年。初犹学搜句，老渐欲参禅。晏坐蒲团破，游方草屦穿。还家何所得，笑上峡中船。
蜀张氏赐书诗
作者：韩驹
朝代：宋

张公昔蹋中朝班，夜随仙官上九关。
再拜天皇少却立，手掣云汉归人间。
鈎陈熟视不呵责，坐令光耀惊尘寰。
至今公家蜀江上，紫气夜属岷峨山。
昭回断缺久未补，女娲炼石亦已艰。
似闻天上列星怒，下问云汉何时还。
丁宁贤孙善拂拭，不用构阁深防闲。
为公作诗刻坚石，可使万古驱神奸。
蜀张氏赐书诗
作者：韩驹
朝代：宋

张公昔蹋中朝班，夜随仙官上九关。再拜天皇少却立，手掣云汉归人间。钩陈熟视不呵责，坐令光耀惊尘寰。至今公家蜀江上，紫气夜属岷峨山。昭回断缺久未补，女娲鍊石亦已艰。似闻天上列星怒，下问云汉何时还。丁宁贤孙善拂拭，不用构阁深防闲。为公作诗刻坚石，可使万古驱神奸。
行次汝坟次韵惇夫天庆观桧
作者：韩驹
朝代：宋

纷纷物态逞，桧独不自奇。
雨露长鹤骨，风霜痩龙皮。
要经摧暴力，岂顾合抱迟。
虽无艾纳香，不着寄生枝。
结根已千丈，凛凛谁寒之。
其下羽客居，同睨岁月移。
君行叩玄关，岂但息马疲。
高材笑小草，异质怜孤姿。
思古而嗟今，皇皇不磷缁。
微言怨不乱，似为贱子施。
行次汝坟次韵惇夫天庆观桧
作者：韩驹
朝代：宋

纷纷物态逞，桧独不自奇。雨露长鹤骨，风霜瘦龙皮。要经摧暴力，岂顾合抱迟。虽无艾纳香，不著寄生枝。结根已千丈，凛凛谁寒之。其下羽客居，同睨岁月移。君行叩玄关，岂但息马疲。高材笑小草，异质怜孤姿。思古而嗟今，皇皇不磷缁。微言怨不乱，似为贱子施。
行至华阴呈旧同舍
作者：韩驹
朝代：宋
体裁：七言绝句

落日同骑款段游，倦依松石弄清流。蓬莱汉殿春分手，一笑相逢太华秋。
西山梅花二首
作者：韩驹
朝代：宋

空山有佳人，寒林弄孤芳。晚分天女白，夜夺嫦娥光。亭亭照清浅，欲渡横无梁。微风起复灭，为我传幽香。纷纷月彩动，炯炯霜容开。不睹散清影，宁知花底来。平明忽天风，涧谷空苍苔。惆怅有馀馥，繁英安在哉。
西山梅花二首·其一
作者：韩驹
朝代：宋

空山有佳人，寒林弄孤芳。晚分天女白，夜夺嫦娥光。亭亭照清浅，欲渡横无梁。微风起复灭，为我传幽香。
西山梅花二首·其一
作者：韩驹
朝代：宋

空山有佳人，寒林弄孤芳。
晚分天女白，夜夺嫦娥光。
亭亭照清浅，欲渡横无梁。
微风起復灭，为我传幽香。
西山梅花二首·其二
作者：韩驹
朝代：宋

纷纷月彩动，炯炯霜容开。不睹散清影，宁知花底来。平明忽天风，涧谷空苍苔。惆怅有馀馥，繁英安在哉。
西山梅花二首·其二
作者：韩驹
朝代：宋

纷纷月彩动，炯炯霜容开。
不覩散清影，宁知花底来。
平明忽天风，磵谷空苍苔。
惆怅有余馥，繁英安在哉。
谢人寄小胡孙
作者：韩驹
朝代：宋
体裁：五言律诗

致尔自何处，初来犹索腾。真宜少陵觅，未解柳州憎。婢喜常储果，奴嗔屡掣绳。报君无一物，试为斸寒藤。
谢人寄梅花瑞香花二首
作者：韩驹
朝代：宋

殷勤江南客，折花良慰予。炯昼孤光冷，曜夜清影疏。连林玩不足，一枝清有馀。谅无和羹用，飘落将何如。道人不爱色，而爱闻清香。方春谢凡卉，凌晨玩孤芳。以兹兰蕙质，种彼葵藿场。常恐乱微馥，采采归幽房。
谢人寄梅花瑞香花二首·其一
作者：韩驹
朝代：宋

殷勤江南客，折花良慰予。
炯昼孤光冷，曜夜清影疏。
连林玩不足，一枝清有余。
谅无和羮用，飘落将何如。
谢人寄梅花瑞香花二首·其一
作者：韩驹
朝代：宋

殷勤江南客，折花良慰予。炯昼孤光冷，曜夜清影疏。连林玩不足，一枝清有馀。谅无和羹用，飘落将何如。
谢人寄梅花瑞香花二首·其二
作者：韩驹
朝代：宋
体裁：古风

道人不爱色，而爱闻清香。方春谢凡卉，凌晨玩孤芳。以兹兰蕙质，种彼葵藿场。常恐乱微馥，采采归幽房。
谢人寄茶筅子
作者：韩驹
朝代：宋
体裁：七言绝句

立玉干云百尺高，晚年何事困铅刀。看君眉宇真龙种，犹解横身战雪涛。
谢彰上人远自云门见访
作者：韩驹
朝代：宋
体裁：古风

君参云门禅，不远为君说。千里访衰翁，草鞋三寸雪。此间禅亦无，一味有衰拙。乞君煮菜方，归与云门啜。
谢江州陆签判寄糖蟹
作者：韩驹
朝代：宋

故人书札访林泉，郭索相随到酒边。未擘团脐先一笑，二螯能覆两觥船。只讶平原驿使稀，不嗔彭泽寄来迟。劝君莫以无肠故，忍见纷纷躁扰时。
谢江州陆签判寄糖蟹·其一
作者：韩驹
朝代：宋
体裁：七言绝句

故人书札访林泉，郭索相随到酒边。未擘团脐先一笑，二螯能覆两觥船。
谢江州陆签判寄糖蟹·其二
作者：韩驹
朝代：宋
体裁：七言绝句

只讶平原驿使稀，不嗔彭泽寄来迟。劝君莫以无肠故，忍见纷纷躁扰时。
谢钱珣仲惠高丽墨
作者：韩驹
朝代：宋
体裁：古风

王卿赠我三韩纸，白若截肪光照几。钱侯继赠朝鲜墨，黑如点漆光浮水。旧传绩溪多老松，奚超既死松亦空。易水良工近名世，真材始不归潘翁。萧然南堂一居士，赤管隃糜无月赐。借问玄圭何自来，去年海中持节使。明窗晏坐不匆匆，引纸磨墨寒生风。自笑平生绾蛇蚓，更惭尔雅注鱼虫。殷勤二物从来远，禆海环瀛眼中见。若欲挥写藏名山，不如却作谈天衍。
赋曲江禁柳
作者：韩驹
朝代：宋
体裁：七言绝句

照水纤柯拂地明，东风初试舞腰轻。人间岂识长门恨，雾鬓烟鬟绾不成。
赠俞清老
作者：韩驹
朝代：宋

偃卧一茆屋，给事两胡奴。日吃脱粟饭，时乘下泽车。人生但如此，其实足自娱。过此诚更乐，不及复何如。
赠俞清老
作者：韩驹
朝代：宋

偃卧一茆屋，给事两胡奴。
日吃脱粟饭，时乘下泽车。
人生但如此，其实足自娱。
过此诚更乐，不及復何如。
赠向巨源
作者：韩驹
朝代：宋
体裁：五言律诗

老子真祠地，君来觅纸题。文如士衡后，年与正平齐。闻说钟陵郡，官居章水西。涪翁诗律在，佳处可提携。
赠张景方
作者：韩驹
朝代：宋

斯文万古照乾坤，削简沉碑仅免燔。在处自应神物护，从来难为俗人言。仙官下取馀无几，夹壁深藏尚半存。异日亡书购三箧，吾知汉相有贤孙。
赠张景方
作者：韩驹
朝代：宋

斯文万古照干坤，削简沉碑仅免燔。
在处自应神物护，从来难为俗人言。
仙官下取余无几，夹壁深藏尚半存。
异日亡书购三箧，吾知汉相有贤孙。
赠蔡伯世
作者：韩驹
朝代：宋

君家夫人林下风，长斋绣佛鸣金钟。侍儿百指亦清净，凌晨梵呗声摩空。潭潭大第依乔木，日午捲帘按丝竹。古调犹歌于蔿于，丽词不唱新翻曲。有美一子天麒麟，孟嘉外孙见渊明。扫地焚香坐弦诵，不闻梵呗连歌声。俗子何由共杯酒，容我叩门呼小友。欲求百万钱买邻，倒囊只有诗千首。安得一把茆盖头，榆林从君父子游。敢期丝竹娱下客，但喜白业同精修。秃襟短帽纷纷是，眼明见此褒衣士。和诗论道有馀闲，为语故家遗俗事。
赠蔡伯世
作者：韩驹
朝代：宋

君家夫人林下风，长斋绣佛鸣金钟。
侍儿百指亦清浄，凌晨梵呗声摩空。
潭潭大第依乔木，日午捲帘按丝竹。
古调犹歌于蒍于，丽词不唱新翻曲。
有美一子天麒麟，孟嘉外孙见渊明。
扫地焚香坐絃诵，不闻梵呗连歌声。
俗子何由共杯酒，容我叩门呼小友。
欲求百万钱买邻，倒囊只有诗千首。
安得一把茆盖头，榆林从君父子游。
敢期丝竹娱下客，但喜白业同精修。
秃襟短帽纷纷是，眼明见此裦衣士。
和诗论道有余闲，为语故家遗俗事。
赠赵伯鱼
作者：韩驹
朝代：宋

学诗当如学参禅，未悟且遍参诸方，一朝悟罢正法眼，信手拈出皆成章。
赠赵伯鱼
作者：韩驹
朝代：宋
体裁：古风

昔君叩门如啄木，深衣青纯帽方屋。谓是诸生延入门，坐定徐言出公族。尔曹气味那有此，要是胸中期不俗。荆州早识高与黄，诵二子句声琅琅。后生好学果可畏，仆常倦谈殊未详。学诗当如初学禅，未悟且遍参诸方。一朝悟罢正法眼，信手拈出皆成章。
赠邹医
作者：韩驹
朝代：宋

华陀一卷世不留，玉函三十龙宫收。奇方异诀上帝求，稚川肘后真悠悠。东京仲景儒家流，韵疏思密岂自由。妙技乃与俞跗侔，后来继之有髯邹。二子天授非人谋，内经岁久误弗雠。髯独覃思穷披搜，草木寒温脉沉浮。如磁取铁无虚投，朅来游梁自高邮，翰林杂试推君优。天廷锡带涂精镠，我穷羁旅古汴沟。有妇抱病柴门幽，巫医百请不颔头。卒然邀君为停辀，决去沉痾如决疣。自言不取千金酬，只求一诗当琳璆。高风绝艺两罕俦，我才不迨前人羞。祝君尚壮勉勿休，自致名誉倾公侯。
赠邹医
作者：韩驹
朝代：宋

华陀一卷世不留，玉函三十龙宫收。
奇方异诀上帝求，稚川肘后真悠悠。
东京仲景儒家流，韵疏思密岂自由。
妙技乃与俞跗侔，后来继之有髯邹。
二子天授非人谋，内经歳久误弗讐。
髯独覃思穷披搜，草木寒温脉沉浮。
如磁取铁无虚投，朅来游梁自高邮，翰林杂试推君优。
天廷锡带涂精镠，我穷羁旅古汴沟。
有妇抱病柴门幽，巫医百请不颔头。
卒然邀君为停辀，决去沉痾如决疣。
自言不取千金酬，只求一诗当琳璆。
高风绝艺两罕俦，我才不迨前人羞。
祝君尚壮勉勿休，自致名誉倾公侯。
走笔谢人送酒
作者：韩驹
朝代：宋
体裁：七言绝句

此身投老倦黄埃，傍水柴扉晚自开。百万愁城攻不破，正须从事斩关来。
过左掖门马上口占
作者：韩驹
朝代：宋
体裁：七言绝句

十载扁舟自在闲，帝城春物不相关。却因久住蓬莱阁，赢得年年看绿山。
送东林圭老游闽五绝句
作者：韩驹
朝代：宋

平时访我乌江上，乱后逢君汝水滨。欲问龙门真在否，大千沙界邈全身。少年高掇老庞科，未必龙门众角多。幕府三招三不去，唯将一钵渡娑婆。北风捲地雪漫天，惭愧君来住过年。日与邻翁同展钵，老夫时复听谈禅。直自三湘到七闽，无人不道竹庵名。诗如雪窦加奇峭，禅似云居更妙明。竹庵端为故人留，尚许衰翁预胜流。寄语丛林好清客，未宜轻辊雪峰毬。
送东林圭老游闽五绝句·其三
作者：韩驹
朝代：宋

北风捲地雪漫天，惭愧君来住过年。日与邻翁同展钵，老夫时复听谈禅。
送东林珪老游闽五绝句·其一
作者：韩驹
朝代：宋
体裁：七言绝句

平时访我乌江上，乱后逢君汝水滨。欲问龙门真在否，大千沙界邈全身。
送东林珪老游闽五绝句·其三
作者：韩驹
朝代：宋

北风捲地雪漫天，惭愧君来住过年。
日与邻翁同展钵，老夫时復听谈禅。
送东林珪老游闽五绝句·其二
作者：韩驹
朝代：宋
体裁：七言绝句

少年高掇老庞科，未必龙门众角多。幕府三招三不去，唯将一钵渡娑婆。
送东林珪老游闽五绝句·其五
作者：韩驹
朝代：宋
体裁：七言绝句

竹庵端为故人留，尚许衰翁预胜流。寄语丛林好清客，未宜轻辊雪峰毬。
送东林珪老游闽五绝句·其四
作者：韩驹
朝代：宋
体裁：七言绝句

直自三湘到七闽，无人不道竹庵名。诗如雪窦加奇峭，禅似云居更妙明。
送乡人李元景归蜀
作者：韩驹
朝代：宋
体裁：古风

问君游梁今几岁，归去聊为羡于计。入门四壁妻子空，恍若游仙堕尘世。令兄文价如相如，世人但知千里驹。不知更有八百里，看取蹴蹋辞盐车。
送云门妙喜游雪峰
作者：韩驹
朝代：宋

忆宰分宁日，逢师溪水头。裁书访彭泽，倚杖话荆州。幻世吾方梦，迷津子作洲。禅心如密付，更为小淹留。不谓英灵汉，犹怜老病翁。回舟残破岸，驻锡涅槃宫。复作千山去，真成一段空。直愁林下乐，从此更谁同。老子幽栖地，劳君久见存。夜毡从栗爆，午盌看茶翻。旧事时追忆，深禅得细论。还应雪峰老，领众待云门。
送云门妙喜游雪峰·其一
作者：韩驹
朝代：宋
体裁：五言律诗

忆宰分宁日，逢师溪水头。裁书访彭泽，倚杖话荆州。幻世吾方梦，迷津子作洲。禅心如密付，更为小淹留。
送云门妙喜游雪峰·其三
作者：韩驹
朝代：宋

老子幽栖地，劳君久见存。夜毡从栗爆，午盌看茶翻。旧事时追忆，深禅得细论。还应雪峰老，领众待云门。
送云门妙喜游雪峰·其三
作者：韩驹
朝代：宋
体裁：五言律诗

老子幽栖地，劳君久见存。夜毡从栗爆，午碗看茶翻。旧事时追忆，深禅得细论。还应雪峰老，领众待云门。
送云门妙喜游雪峰·其二
作者：韩驹
朝代：宋

不谓英灵汉，犹怜老病翁。回舟残破岸，驻锡涅槃宫。复作千山去，真成一段空。直愁林下乐，从此更谁同。
送云门妙喜游雪峰·其二
作者：韩驹
朝代：宋

不谓英灵汉，犹怜老病翁。
回舟残破岸，驻锡涅槃宫。
復作千山去，真成一段空。
直愁林下乐，从此更谁同。
送俞仲寛赴宿倅
作者：韩驹
朝代：宋
体裁：七言律诗

年少场中晚节寒，去年挥手下天关。何人肯蹋风波路，自古难言骨肉间。十里即应归汉阙，一帆从此别淮山。舣舟如得僧伽印，未用将身付等闲。
送倪巨济将仕
作者：韩驹
朝代：宋

汴流六月翻黄沙，小舟兀浪如乘槎。
赤日下照烘朝霞，腹鸣肩举气喘呀。
乱眠仆夫股相加，柁楼晨饭羮黄茄。
时时矫首望土岸，木末殷转江州车。
渴逢石泉不得汲，椎鼓催发无停檛。
问君何为趣还家，答云五载居京华。
夜窗读书眼生花，每食不饱潜咨嗟。
母髪半白弟髻丫，有妹久阙躬丝麻。
寄书细字如昏鸦，问胡眷恋归期赊。
来时书笈手自拏，今归上堂两脚靴。
寿觞要及开霜瓜，子志如此良可嘉。
劝子博学如横罝，麋麟兔鹿尽所遮。
或典而法浮而葩，要归于正谨去邪。
行如种植慎萌芽，念当务实勿求夸。
我行买犊耕三巴，伫子佳誉来天涯。
送倪巨济将仕
作者：韩驹
朝代：宋

汴流六月翻黄沙，小舟兀浪如乘槎。赤日下照烘朝霞，腹鸣肩举气喘呀。乱眠仆夫股相加，柁楼晨饭羹黄茄。时时矫首望土岸，木末殷转江州车。渴逢石泉不得汲，椎鼓催发无停檛。问君何为趣还家，答云五载居京华。夜窗读书眼生花，每食不饱潜咨嗟。母发半白弟髻丫，有妹久阙躬丝麻。寄书细字如昏鸦，问胡眷恋归期赊。来时书笈手自拿，今归上堂两脚靴。寿觞要及开霜瓜，子志如此良可嘉。劝子博学如横罝，麋麟兔鹿尽所遮。或典而法浮而葩，要归于正谨去邪。行如种植慎萌芽，念当务实勿求誇。我行买犊耕三巴，伫子佳誉来天涯。
送僧住梅山
作者：韩驹
朝代：宋

寺门岑寂知何许，想对千岩万壑开。待得梅山梅子熟，不辞先寄一枝来。近闻僧说宜黄寺，一道松门夜不关。投老有禾三百把，亦随君去住梅山。
送僧住梅山·其一
作者：韩驹
朝代：宋
体裁：七言绝句

寺门岑寂知何许，想对千岩万壑开。待得梅山梅子熟，不辞先寄一枝来。
送僧住梅山·其二
作者：韩驹
朝代：宋
体裁：七言绝句

近闻僧说宜黄寺，一道松门夜不关。投老有禾三百把，亦随君去住梅山。
送僧化宁吴中行脚
作者：韩驹
朝代：宋

我欲游京口，浮家未有船。羡君无一物，篷底曲肱眠。渡水穿云去，神光触处开。隔江如有得，飞锡早归来。
送僧化宁吴中行脚·其一
作者：韩驹
朝代：宋
体裁：五言绝句

我欲游京口，浮家未有船。羡君无一物，篷底曲肱眠。
送僧化宁吴中行脚·其二
作者：韩驹
朝代：宋
体裁：五言绝句

渡水穿云去，神光触处开。隔江如有得，飞锡早归来。
送僧归蜀
作者：韩驹
朝代：宋
体裁：七言绝句

巴江之中有尺鲤，扬波鼓浪三千里。早知辛苦上龙门，不如归戏巴江水。
送嘉申父佐岷州
作者：韩驹
朝代：宋
体裁：古风

大梁初见公，万卷不离目。五年再见之，万卷已在腹。字体画沙新，诗篇翻水速。闭门谁与娱，翛然数椽屋。白头扬子云，久合居天禄。谁令佐山州，路远车脱辐。近闻皇华使，漕米出深谷。有能推挽公，可敌千章木。
送子文待制归蜀
作者：韩驹
朝代：宋
体裁：七言律诗

家近锦江归未得，见人之蜀便凄然。闻君细说开州好，劝我来依刺史贤。当路尚多屯虎兕，远湖曾否息戈鋋。何时万里云沙静，稳上沙头上水船。
送子飞弟归荆南
作者：韩驹
朝代：宋

往在东堂时，唯汝年尚少。
木枪斗羣儿，竹弓射飞鸟。
今来跨鞍马，昂然丈夫表。
入门恍莫识，与语意方了。
脱汝来时装，夜阑酌清醥。
当歌喜未定，感旧色已悄。
念我三年官，自裹衣中麨。
东去尽勾吴，北行薄全赵。
汝亦上岷峨，大江穷浩渺。
一年两附书，皮筒到家少。
那知此相遇，干鹊果前兆。
我性本齐缓，汝资诚楚慓。
相逢各相规，一月语连晓。
忆汝初结髪，读书先尉缭。
谓须壮执殳，单于垒时挑。
岂期尚羁旅，但存双目瞭。
我恨缘诗穷，赁屋隘而湫。
尚容三尺床，使汝眠奥穾。
二升籴禄粟，丑婢羮荼蓼。
时时得鹑兔，傍竈亲燔燎。
纔为十日欢，邻里厌烦扰。
朝来着戎服，数匝丝绦绕。
辞我出门去，归袖风矫矫。
还家对寒食，渚宫闻雉鷕。
想见阿颂君，把卷倚丛篠。
弟妹乘羊车，堂前走相嬲。
何当总见之，缓我归思杳。
汝归与俱来，繁台及秋杪。
送子飞弟归荆南
作者：韩驹
朝代：宋

往在东堂时，唯汝年尚少。木枪斗群儿，竹弓射飞鸟。今来跨鞍马，昂然丈夫表。入门恍莫识，与语意方了。脱汝来时装，夜阑酌清醥。当歌喜未定，感旧色已悄。念我三年官，自裹衣中麨。东去尽勾吴，北行薄全赵。汝亦上岷峨，大江穷浩渺。一年两附书，皮筒到家少。那知此相遇，乾鹊果前兆。我性本齐缓，汝资诚楚剽。相逢各相规，一月语连晓。忆汝初结发，读书先尉缭。谓须壮执殳，单于垒时挑。岂期尚羁旅，但存双目瞭。我恨缘诗穷，赁屋隘而湫。尚容三尺床，使汝眠奥穾。二升籴禄粟，丑婢羹荼蓼。时时得鹑兔，傍灶亲燔燎。才为十日欢，邻里厌烦扰。朝来著戎服，数匝丝绦绕。辞我出门去，归袖风矫矫。还家对寒食，渚宫闻雉鷕。想见阿颂君，把卷倚丛筱。弟妹乘羊车，堂前走相嬲。何当总见之，缓我归思杳。汝归与俱来，繁台及秋杪。
送宜黄宰任满赴调
作者：韩驹
朝代：宋

故老凋零尽，君犹识了翁。深知名节似，不但里闾同。政府方交辟，高贤岂久穷。他年汝溪上，伴我钓秋风。听说宜黄政，他邦总不如。里门喧诵读，村落罢追胥。纵未分侯印，犹当拥使车。此诗无丽句，聊代荐贤书。
送宜黄宰任满赴调·其一
作者：韩驹
朝代：宋
体裁：五言律诗

故老凋零尽，君犹识了翁。深知名节似，不但里闾同。政府方交辟，高贤岂久穷。他年汝溪上，伴我钓秋风。
送宜黄宰任满赴调·其二
作者：韩驹
朝代：宋
体裁：五言律诗

听说宜黄政，他邦总不如。里门喧诵读，村落罢追胥。纵未分侯印，犹当拥使车。此诗无丽句，聊代荐贤书。
送张右司赴召
作者：韩驹
朝代：宋

老夫晏坐临川寺，五见君为万里行。病马不辞遭掣顿，云鹏那复计期程。遥知此去常乖隔，莫惜书来访死生。早与朝廷定巴蜀，故山迟暮欲归耕。
送张右司赴召
作者：韩驹
朝代：宋

老夫晏坐临川寺，五见君为万里行。
病马不辞遭掣顿，云鹏那復计期程。
遥知此去常乖隔，莫惜书来访死生。
早与朝廷定巴蜀，故山迟暮欲归耕。
送显上人归蜀
作者：韩驹
朝代：宋

楚雨冥冥催入峡，巴云漠漠伴归乡。只应袖有欧峰录，万里神珠照地光。未可西归白帝城，半天亭下即胡尘。他年若悟居山好，一束茆茨老此身。
送显上人归蜀·其一
作者：韩驹
朝代：宋
体裁：七言绝句

楚雨冥冥催入峡，巴云漠漠伴归乡。只应袖有欧峰录，万里神珠照地光。
送显上人归蜀·其二
作者：韩驹
朝代：宋
体裁：七言绝句

未可西归白帝城，半天亭下即胡尘。他年若悟居山好，一束茆茨老此身。
送曾宏父
作者：韩驹
朝代：宋

见子京江尚少年，大梁重见已翩翩。顷来更觉文章进，他日宁容老病先。梅谷旧题幽谷引，橘陂新和渼陂篇。常惭散吏空称赏，不敢吹嘘上九天。乃翁名见豫章诗，学术传家有大儿。四海共推文赋早，三年应讶省郎迟。生逢侧席求贤日，即是摩霄耸壑时。若到朝廷问衰朽，为言藏缩畏人知。
送曾宏父·其一
作者：韩驹
朝代：宋
体裁：七言律诗

见子京江尚少年，大梁重见已翩翩。顷来更觉文章进，他日宁容老病先。梅谷旧题幽谷引，橘陂新和渼陂篇。常惭散吏空称赏，不敢吹嘘上九天。
送曾宏父·其二
作者：韩驹
朝代：宋
体裁：七言律诗

乃翁名见豫章诗，学术传家有大儿。四海共推文赋早，三年应讶省郎迟。生逢侧席求贤日，即是摩霄耸壑时。若到朝廷问衰朽，为言藏缩畏人知。
送权师谒蒋山华藏二长老
作者：韩驹
朝代：宋

祇园寺裏长连榻，衲被蒙头坐五年。
忽忆山中有尊宿，欲来言下觅真诠。
萧萧野店云生钵，渺渺江津月入船。
一段孤湖千里去，不知何事苦参禅。
送权师谒蒋山华藏二长老
作者：韩驹
朝代：宋

祇园寺里长连榻，衲被蒙头坐五年。忽忆山中有尊宿，欲来言下觅真诠。萧萧野店云生钵，渺渺江津月入船。一段孤湖千里去，不知何事苦参禅。
送李大夫移宰新喻
作者：韩驹
朝代：宋

治声临颍复临川，籍甚临江已预传。但怪骅骝在泥滓，会看鸿雁撇云天。杯翻竹叶深留客，浦涨桃花小系船。别后更谁从此老，频将书尺问沉绵。
送李大夫移宰新喻
作者：韩驹
朝代：宋

治声临颍復临川，籍甚临江已预传。
但怪骅骝在泥滓，会看鸿鴈撇云天。
杯翻竹叶深留客，浦涨桃花小繫船。
别后更谁从此老，频将书尺问沉绵。
送李献可奉使湖南
作者：韩驹
朝代：宋
体裁：七言律诗

客居蓬藋绕门深，两岁频闻车马音。子壮飞腾日无那，吾衰瘴疠久相侵。旧知文力雄青土，想有诗声动绿林。归傍玉皇香案立，莫忘江阁共登临。
送松陵老农
作者：韩驹
朝代：宋
体裁：古风

呼舟越洪涛，笑识江南山。此行为子来，正拟一笑欢。相逢不忍别，丘壑同跻攀。如何舍我去，使我心悁悁。子实名家后，翰墨素所便。老农虽自谓，念子安知田。世故亦已足，扰扰徒自怜。天寒岁且尽，趣驾扁舟还。
送沩山显化士往印经
作者：韩驹
朝代：宋
体裁：五言律诗

石路天新雨，问僧何日来。云求法舍利，庶用镇崔嵬。我有一句子，不从黄卷开。相逢未可举，伫子卞山回。
送海常化士
作者：韩驹
朝代：宋

好去凌空锡杖飞，凤林关外道场稀。莫言衲子篮无底，盛取江南骨董归。钵囊空去莫言贫，会见吹毛本分人。乞得金多未为贵，归来著眼看家珍。
送海常化士·其一
作者：韩驹
朝代：宋
体裁：七言绝句

好去凌空锡杖飞，凤林关外道场稀。莫言衲子篮无底，盛取江南骨董归。
送海常化士·其二
作者：韩驹
朝代：宋

钵囊空去莫言贫，会见吹毛本分人。
乞得金多未为贵，归来着眼看家珍。
送海常化士·其二
作者：韩驹
朝代：宋

钵囊空去莫言贫，会见吹毛本分人。乞得金多未为贵，归来著眼看家珍。
送海常化士虞童子七岁能诵书部使者闻诸朝既至京师会更制不果试其归也以二小诗送之·其一
作者：韩驹
朝代：宋
体裁：七言绝句

七岁澜翻数万言，饥鹰引子望腾鶱。时平不用甘罗辈，寂寞提书归故园。
送深老住芭蕉寺
作者：韩驹
朝代：宋

中岁厌凡子，结交惟道人。况此丧乱中，益信空门真。老深龙岫来，意恐非常鳞。与语果英特，掣电翻机轮。岩头路久绝，赖尔拈提新。莫言兹山小，是间无一尘。生逢世道难，无地置此身。何当架茆竹，永托芭蕉邻。
送深老住芭蕉寺
作者：韩驹
朝代：宋

中岁厌凡子，结交惟道人。
况此丧乱中，益信空门真。
老深龙岫来，意恐非常鳞。
与语果英特，掣电翻机轮。
岩头路久绝，赖尔拈提新。
莫言兹山小，是间无一尘。
生逢世道难，无地置此身。
何当架茆竹，永託芭蕉邻。
送王左丞宣抚河北
作者：韩驹
朝代：宋
体裁：七言律诗

百里烟云堕目中，天戈直捣大槐宫。已烦宠数褒申伯，更遣羌戎识晋公。玉帐旌旗皆喜色，铁林鼓吹自春风。应磨万丈燕山石，独揽宣和第一功。
送王秘阁二首
作者：韩驹
朝代：宋

乌衣诸王吾早闻，晚涂独识和州孙。风流沓拖欲垂尽，文采陆离今尚存。奉祠乃是衰翁事，如君胡为亦为此。仆夫在门君疾驱，往献天子平边书。右军池头鸧鸹呼，康乐台下杉柽疏。碧山学士此筑室，白发散人来卜居。身随沙鸥卧烟雨，十年无书上公府。枉作西班老从臣，看君才华不能举。
送王秘阁二首·其一
作者：韩驹
朝代：宋
体裁：古风

乌衣诸王吾早闻，晚涂独识和州孙。风流沓拖欲垂尽，文采陆离今尚存。奉祠乃是衰翁事，如君胡为亦为此。仆夫在门君疾驱，往献天子平边书。
送王秘阁二首·其二
作者：韩驹
朝代：宋

右军池头鸧鸹呼，康乐台下杉柽疏。碧山学士此筑室，白发散人来卜居。身随沙鸥卧烟雨，十年无书上公府。枉作西班老从臣，看君才华不能举。
送王秘阁二首·其二
作者：韩驹
朝代：宋

右军池头鸧鸹呼，康乐台下杉柽疏。
碧山学士此筑室，白髪散人来卜居。
身随沙鸥卧烟雨，十年无书上公府。
枉作西班老从臣，看君才华不能举。
送秀老住南岳上封寺
作者：韩驹
朝代：宋

人生孰不营，世事复见羁。独有山居佳，古语不我欺。君今视霄汉，已与诸佛期。而我在泥滓，未免高人嗤。劝君安此山，老大将何之。底处不相见，勿言长别离。
送秀老住南岳上封寺
作者：韩驹
朝代：宋

人生孰不营，世事復见羁。
独有山居佳，古语不我欺。
君今视霄汉，已与诸佛期。
而我在泥滓，未免高人嗤。
劝君安此山，老大将何之。
底处不相见，勿言长别离。
送翁县丞赴部
作者：韩驹
朝代：宋

不谓张罗地，时能问字过。欲为衰朽托，将奈别离何。比岁开三馆，君才中十科。待平澶卫了，加思颂元和。昔坐甘陵党，频年堕崄巇。斯文今烜赫，隐吏已衰迟。俊茂推之子，飞腾值圣时。诸公宜改观，相国旧深知。
送翁县丞赴部·其一
作者：韩驹
朝代：宋

不谓张罗地，时能问字过。欲为衰朽托，将奈别离何。比岁开三馆，君才中十科。待平澶卫了，加思颂元和。
送翁县丞赴部·其一
作者：韩驹
朝代：宋

不谓张罗地，时能问字过。
欲为衰朽託，将奈别离何。
比歳开三馆，君才中十科。
待平澶卫了，加思颂元和。
送翁县丞赴部·其二
作者：韩驹
朝代：宋
体裁：五言律诗

昔坐甘陵党，频年堕崄巇。斯文今烜赫，隐吏已衰迟。俊茂推之子，飞腾值圣时。诸公宜改观，相国旧深知。